text:
Íslendskir mentanardagar í Føroyum
Í septembur fara tveir íslendskir sjónleikarabólkar og ein tónleikabólkur at vitja í Føroyum. Tey fara at framføra báði í Tórshavn og úti í Nólsoy. Bólkarnir leggja stóran dent á at hava tætt samband við áskoðaran, og stórur dentur verður lagdur á form og undirhaldsvirði.
Leikbólkurin Stoppleikhópurinn sýnir virðislønta leikin Bólu-Hjálmar, sum er um hetta fjølgávaða almúguskald, ið alla sína tíð mátti líða undir fátækt, illvilja frá grannum sínum og órættvísi frá myndugleikunum. Hann legði eftir seg stórfingnan skaldskap, har mótstøðumenn hansara fáa av at vita.
Tríggir leikarar siga merkisverdu søguna um Hjálmar - við songi, leiki og lótum. Sýningin hevur hugtikið báði ung og gomul og fekk Grímuvirðisløn sum besta barna- og ungdómssýning í Íslandi 2009. Men leikurin talar til øll, sum eru opin fyri hugmyndaríkari og kraftfullari leiklist við spenningi og skemti í hóskandi lutfalli.
Søgan um Jørund
Tímamótaverksmiðjan sýnir leik um Jørund Hundadagakong, ið tók valdið í Íslandi frá danska-norska konginum og sjálvur gjørdist einaræðisharri í landinum bláa summarið 1809. Søgan um Jørund er ótrúlig. Hann var fyrsti dani, sum sigldi kring knøttin, og harumframt var hann á stórhvalaveiði í Suðurhøvum, landkannari og njósnari. Men hann drakk illa og hevði ta sjúkligu trongd at spæla um pengar, kom sær í óføri og varð dømdur í útlegd í Tasmaniu. Søguna siga tveir leikarar og tríggir tónleikarar: Spæl, songur, dansur og frágreiðing eru samantvinnað.
Leikstjóri til báðum sýningum er Ágústa Skúladóttir, sum áður hevur sett leikir upp í Føroyum. Hon stjórnaði leikunum Í Geyma eftir Dánjal Hoydal og Havgird, sumRoyndin í Nólsoy skrivaði og framførdi. Eisini hevur hon undirvíst á Leiklistaskúlanum hjá Meginfelag Áhugaleikara Føroya . Høvundarnir til bæði leikritini eru við í tónleikabólkinum.
Ljótu býttlingarnir
Tónleikabólkurin Ljótu hálfvitarnir, t.e. Ljótu býttlingarnir, er ein hin best umtókti tónleikabólkurin í Íslandi og sigst vera hin stuttligasti, gløggasti og mest undirhaldandi tónleikabólkurin í landinum. Framførslur teirra eru verdar at uppliva. Sjálvir siga teir seg bert vera nakrar óbúnar býttlingar av Norðurlandinum, sum royna at hugna sær saman. Í bólkinum eru níggju menn, sum spæla á mong ymisk ljóðføri. Framførslurnar eru eitt slag av kabarett, har skemt og spæligleði liggja fremst í huga.
Fríggjadagin 24. septembur kl. 21 spæla Ljótu hálfvitarnir í Vaskarínum. Atgongumerkini kosta 120 kr.
Leygardagin 25. septembur kl. 15 verða leikirnir Bólu-Hjálmar og Jörundur Hundadagakongur sýndir hvør eftir annan í Sjónleikarhúsinum. Samanlagt vara framførslurnar 2 tímar. Kl. 21 sama kvøld føra Ljótu hálfvitarnir fram, eisini í Sjónleikarhúsinum.
Atgongumerki fyri báðar sjónleikir kosta 120 kr. fyri vaksin – 60 kr. fyri børn.
Atgongumerki fyri framførsluna hjá Ljótu hálfvitunum um kvøldið kosta 120 kr.
Kostnaður fyri allar tríggjar sýningar: 200 kr.
Sunnudagin 26. septembur kl. 17 verða báðir sjónleikirnir og tónleikaframførslan sett saman og sýnd í Royndarhúsinum í Nólsoy - við hóskandi steðgi millum sýningarnar.
Meir fæst at vita frá Ágústu Skúladóttur (+354 820 3510) og Thorgeiri Tryggvasyni (+354 694 7749). Annars bjóða vit øllum at vera vælkomin!


c: text/html

text:
Útvarpið skal einaferð í 1964 hava borið fram, at Pløjen amtmaður í 1839 hevði ført eplir til Føroya úr Hetlandi.
Jóannes Dalsgaard skrivar, at hetta helst ikki er so, men at eplini longu tá vóru kend í Føroyum
Jˇannes Dalsgaard hevur Ý Varanum bind 36 frß 1964 eina upplřsandi grein um evni og sum samstundis vÝsir ß, at eplini komu naka fyrr til F°roya helst ikki langt eftir, at eplini komu til Europa.
Třskland og EysturrÝki skulu hava fingi eplini 1588. ═ Italia eru tey nevnd ß fyrsta sinni 1480. ═ Fraklandi eru tey komin um 1600.
Til Danmarkar komu eplini fyrstu fer vi Hugenottunum Ý Fredericia 1719, men vˇru ikki komin til vanligt br˙k og velting fyrr enn 1750-66.
Greinin, sum Jˇannes Dalsgaard skrivai Ý Varanum liggur ß hesi heimasÝu undir Landb˙naur - eplir.
Myndin av eplaveltini er tikin Ý Syrug°tu fyrr Ý ßr.

robotstxt: allowed

filter: keep


text:
Svínakrím
Svínakrímið herjaði í fleiri londum kring allan heimin í 2009, og granskararnir siga, at tað var ymiskt, hvussu nógv mannalív sjúkan kravdi í teimum einstøku heimspørtunum. Eitt nú nevna teir, at 51 prosent av teimum, sum doyðu, búðu í Afrika og Landsynningsásia, hóast bara 38 prosent av fólkinum í heiminum búgva har. H1N1, sum svínakrímvirusið eitur, bleiv fyrstu ferð staðfest í Meksiko í 2009. Haðani breiddi tað seg til USA og síðani út um heimin.
Altjóða heilsustovnurin WHO sigur, at umleið 18 500 fólk eru deyð av svínakrími.


text:
Shenouda III
Shenouda III Pávi (føddur 3. august 1923 í Asyut, Egyptaland, doyði 17. mars 2012) var frá 1971 til deyðadag hansara pávi og patriarkur í Alexandria og harvið ovasti í teirri koptisku ortodoksu kirkjuni um allan heim.
Shenouda III Pávi[rætta | rætta wikitekst]
Koptiski pávin Shenouda III [ʃeˈnuːdæ] millum manna nevndur 'Baba Shenouda' var koptiskur pávi í 40 ár, 4 mánaðir og 4 dagar frá 1971 til 2012. Hann var fyrr nevndur Nazeer Gayed Roufail.
Eftirmaður hansara er Theofilos II millum manna nevndur 'Baba Taodros'.
Almenna tign hansara var Pávi í koptisku ortodoksu kirkjuni í Alexandria, pávi av Aleksandria og patriarkur í øllum Afrika í heilaga sætinum hjá sankta Markusi evangelisti.


text:
3. PARTUR
Hvussu tit kunnu loysa trupulleikar
’Havið brennandi kærleika hvørt til annað, tí kærleikin fjalir fjøld synda.’ — 1 Pætur 4:8
Fyrr ella seinni fara ymiskir trupulleikar at stinga seg upp í tykkara hjúnalagi. Teir kunnu standast av, at tit hava ymiska bakgrund, ymiskan hugsanarhátt og ymiskar kenslur. Trupulleikar kunnu eisini standast av umstøðum, sum tit ikki hava ávirkan á, og av óvæntaðum hendingum.
Tað kann vera freistandi at lata eyguni aftur fyri veruleikanum, men Bíblian mælir okkum til at gera nakað við okkara trupulleikar. (Matteus 5:23, 24) Tit loysa trupulleikarnar best við at fylgja bíbilskum meginreglum.
1 TOSIÐ UM TRUPULLEIKAN
BÍBLIAN SIGUR: „At tala hevur tíð sína.“ (Prædikarin 3:1, 7) Gevið tykkum stundir at tosa um trupulleikan. Sig ærliga, hvussu tú hevur tað, og hvat tú heldur um málið. ’Tala sannleika’ við hjúnafelagan. (Efesusbrævið 4:25) Sjálvt tá ið málið vekur sterkar kenslur, mugu tit standa ímóti freistingini at skeldast. Eitt milt svar kann forða fyri, at tað, sum átti at verið ein vanlig samrøða, endar við klandri. — Orðtøkini 15:4; 26:20.
Sjálvt um tit eru ósamd, mugu tit tosa vinaliga saman og ikki gloyma at vísa hvør øðrum kærleika og virðing. (Kolossebrævið 4:6) Roynið at loysa trupulleikan sum skjótast, og haldið ikki uppat at tosa saman. — Efesusbrævið 4:26.
ROYN HETTA:
Vel eina hóskandi løtu at tosa um trupulleikan
Lurta og brót ikki hin av, hóast tað kann vera freistandi. Tú skalt nokk sleppa framat
2 LURTA OG FÁ FATUR Í MEININGINI
BÍBLIAN SIGUR: ’Verið hjartaliga eym hvør við annan. Kappist um at vísa hvør øðrum heiður.’ (Rómbrævið 12:10) Tað hevur stóran týdning, hvussu tú lurtar. Royn at skilja, hvat hjúnafelagin meinar, og ver ’samlíðandi og eyðmjúkur’. (1 Pætur 3:8; Jákup 1:19) Tú mást ikki bara látast at lurta. Legg um møguligt tað til síðis, sum tú ert í holt við, og gev hjúnafelaga tínum fullan ans, ella spyr um tit kunnu tosa um tað seinni. Hugsar tú um hjúnafelaga tín sum ein viðleikara heldur enn ein mótleikara, verður tú ikki skjótur at taka nakað illa upp. — Prædikarin 7:9.
ROYN HETTA:
Lurta við opnum sinni, eisini hóast tær ikki dámar tað, ið tú hoyrir
Royn at skilja boðskapin í tí, sum verður sagt. Legg til merkis kropsmálið og tónalagið
3 GERIÐ, SUM TIT HAVA SETT TYKKUM FYRI
BÍBLIAN SIGUR: „Av øllum møðsomum arbeiði vinst okkurt, men tómt tos voldir einki uttan tap.“ (Orðtøkini 14:23) At koma ásamt um eina góða loysn er ikki nóg mikið. Tit mugu eisini gera, sum tit hava sett tykkum fyri. Tað krevur kanska, at tit mugu leggja nógva orku í, men tað er stríðið vert. (Orðtøkini 10:4) Arbeiða tit sum eitt toymi, fáa tit „góða løn“ fyri tykkara stríð. — Prædikarin 4:9.
ROYNIÐ HETTA:
Gerið av, hvørji ítøkilig stig tit hvør sær skulu taka fyri at loysa trupulleikan
Eftirmetið av og á, hvussu tað gongur


text:
Orð: Jóannes Patursson
Lag: Vísulag (Í túsund ár og meira aftrat)
Viðmerking: Umbøn Føringafelags um at fáa føroyskt mál í real- og læraraskúlan var noktað.
1. Tit gevið mær ljóð eina lítla stund,
lat dynja eftir í Føroya grund.
Í Havnar skúla
fekk móðurmálið á múla.
2. Lat syngja um hamrar, skorar og fjøll:
Føroyingin hava teir rikið úr høll.
3. Fransar og eingilskmenn settu teir við,
danir og týskarar lið um lið.
4. Allir teir náddu um dyrnar inn;
úti stóð ein – tað var føroyingurin.
5. Úti stóð ein við harmi og sorg,
fyrsta sessin hann átti í borg.
6. Hvar eru tit systrar, hvar eru tit brøður?
Hava tit gloymt tær gomlu søgur?
7. Hava tit gloymt, tá eg sat í stóli?
Hvussu er nú vorðið í mínum bóli?
8. Svarið mær systrar, hví er her so trongt?
Hvør er her, sum hevur fyri mær stongt?
9. Hoyr’, svarið mær greitt, er tað fransurin,
danskarin, illviljin, øvundin?
10. Um varðmaður sjálvur hin fánýti var,
so máttu tit tó latið upp fyri mær.
1. So mátti eg átt mær systkin á landi,
sum kloyvdu tær hurðar við birtum brandi?
12. Nei, teir skjóta fyri stokk og slá,
og har torir eingin at herja á.
13. Í Havnar skúla har er so trongt,
at móðurmálið er úti stongt.


text:
Gott er, at tað almenna virðir listafólk og alt arbeiðið tey leggja eftir seg. Eitt afturvendandi alment tiltak er, tá ið Mentanarvirðisløn landsins og Heiðursgávu landsins verða handaðar. Í ár varð so ein virðisløn gjørd afturat, og verður hon nevnd Virðislønin til ungt listafólk.
Landsstýrismaðurin í mentamálum, Bjørn Kalsø, hevur gjørt av, hvør skal hava Mentanarvirðisløn Landsins fyri 2011, Heiðursgávu Landsins fyri 2011 og sum nakað nýtt ”Virðisløn til ungt listafólk fyri 2011.”
Virðislønirnar verða latnar við heimild í løgtingslóg og kunngerð um stuðul til mentan og list, og serstøk játtan er á fíggjarlógini. Ein virðislønarnevnd við fimm limum ger tilmæli til landsstýrismannin.
Mentanarvirðisløn Landsins
Mentanarvirðisløn Landsins verður latin føroyskum mentafólki sum tøkk fyri útint listaligt avrik. Til tess at fáa mentanarvirðislønina skal móttakarin hava skapað listaverk á høgum støði.
Mentanarvirðisløn Landsins 2011 verður latin Jóanesi Nielsen, rithøvundi, fyri í skaldskapi sínum at vera alt í senn: Hittinorðaður og hvassorðaður, myndaríkur og humoristiskur, inniligur og kensluríkur. Á henda hátt hevur Jóanes Nielsen í mong ár víðkað og ríkað føroyska bókmentapallin.
Mentanarvirðisløn Landsins er kr. 150.000,-.
Heiðursgáva Landsins
Heiðursgáva Landsins verður latin mentafólki, ið hevur virkað til frama fyri mentanarlig virði, sum hava týdning fyri føroyska mentan, list og mentanararv.
Heiðursgáva Landsins 2011 verður latin eldsálini og tónasmiðinum, Kristiani Blak, fyri ótroyttiliga at hava virkað til frama fyri føroyska tónleikapallin og fyri at fáa føroyskan tónleik út í heim.
Heiðursgáva Landsins er kr. 75.000,-.
Virðisløn til ungt listafólk
Landsstýrismaðurin kann eftir egnum vali lata aðrar heiðursgávur enn tær omanfyri nevndu. Tilmælisnevndin hevur mælt til at nýta henda møguleika í ár og at lata ungum listafólki virðisløn. Virðislønin er ætlað ungum listafólki sum kveikjan, stimbran og stuðlan.
Landsstýrismaðurin hevur gjørt av at lata ”Virðislønina til ungt listafólk 2011” til tann 25-ára gamla, evnaríka skopuningin, filmslistamannin Sakaris Stórá fyri at hava sýnt serliga góð evni innan filmslist.
Virðislønin til ungt listafólk er kr. 50.000,-.
Virðislønir handaðar 15. januar 2012
Landsstýrismaðurin í mentamálum, Bjørn Kalsø, handar virðislønirnar á almennum tiltaki á Tjóðpalli Føroya, sunnukvøldið 15. januar 2012, kl. 20.00.
Tórshavn, 13. desember 2011
Mentamálaráðið


text:
A Tribe Called Quest
A Tribe Called Quest er ein hip hop bólkur úr Queens, New York. Teir funnu saman í 1985, men lótu sína fyrstu fløgu út so seint sum í 1990. Fýra limir eru í bólkinum. Rappari og framleiðari, Q-Tip, rappari Phife Dawg, DJ og framleiðari Ali Shaheed Muhammad, og í eina tíð, Jarobi White, sum fór úr bólkinum eftir teir lótu fyrstu fløgu teirra út, kom aftur til triðju fløguna, fór úr aftur, og kom so aftur í 2006, tá allir í bólkinum komu saman aftur eftir 8 ár. Q-Tip hevði verið við í øðrum sangum hjá bólkum úr Native Tongues, t.d. Buddy á 3 Feet High and Rising hjá De La Soul, og Black is Black á Straight Out the Jungle hjá Jungle Brothers, og hevði vart varhuga við bólkin áðrenn teir lótu fløgu sína út, People's Instinctive Travels and the Paths of Rhythm. Hóast hetta gekk ikki heilt væl við søluni, sjálvt um teir fingu góðar afturmeldingar. Hetta skilst av at flestu hip hop lurtarar vóru meiri áhugagir í hardcore hip hop, men Tribe fingu eina vaksandi mongd av alternative hip hop fanum.
Tónleikasøga[rætta | rætta wikitekst]
- People's Instinctive Travels and the Paths of Rhythm (1990)
- The Low End Theory (1991)
- Midnight Marauders (1993)
- Beats, Rhymes and Life (1996)
- The Love Movement (1998)


text:
Orð: Árni Jacobsen
Lag: Jógvan við Keldu
1. Brátt teir ævigu tindar í havsbrúnni síggjast,
tá veit eg, at nú líður væl,
til heyggjarnar ljósu mítt eyga skal sjá
í landi, har øll eru sæl.
2. Brátt teir ævigu heyggjar mót luftini daga,
tá fer tað at verða so skjótt,
at bylgjurnar tagna, og logn legst á sjógv,
og lotið skal vera mær søtt.
3. Brátt í silvitni havið skal speglast so fagurt,
og strondin, hon verður so nær.
Í havnina stillu eg stevna skal inn
– mítt lítla og viknandi far.
4. Tá í havnina stillu mítt far inn er komið,
og eg eri komin í land,
tað kennast skal gott hava fast undir fót
og stíga á glitrandi sand.
5. Tó størst fer at verða av tí, sum eg skoði,
og tí, sum eg veikt havi trúð:
Á strondini fremstur mín Frelsari er,
mær vísir mítt æviga búð.


text:
Maarten van der Weijden frá Niðurlondum vunnu gull heiðursmerki í kappingini hjá monnum í 10 km svimjing á opnum vatni.
Frá vinstru til høgru: Lu Chunlong (gull), Dong Dong (bronsa), báðir úr Kina, og Jason Burnett frá Kanada (silvur) vunnu heiðursmerki í fimleiki, trampolin hjá monnum.
Femke Dekker frá Niðurlondum vann eitt silvurheiðursmerki í kappróðri hjá kvinnum í áttamannafari (áttara).
Frá vinstru til høgru: Ryan Lochte (bronsa), Michael Phelps (gull), báðir úr USA, og László Cseh frá Ungarn (silvur) vísa fram heiðursmerkini, sum teir vunnu í svimjikappingi í 400 metrar blandað hjá monnum.
Lotte Friis vann bronsu til Danmark í svimjing, 800 metrar frí.


text:
Ingi Samuelsen
10.01.2017 - 15:32
Tíðindi > Vinna & Tøkni > Sjóvinna
Fyri løtu síðani skrivaðu vit her á Portalinum um manningina á farmaskipinum Henriette, sum ikki hevur fingið hýru síðan november.
Vit skrivaðu, at talan var um skip undir føroysku altjóða skipaskrásetingini, FAS. So er ikki. Sjóvinnustýrið upplýsir, at norsku eigararnir av skipinum 12. desember 2016 tóku skipið av føroysku skrásetingini, og skrásettu tað ístaðin í Dominika.
Dominika er lítið oyggjaland við gott 70.000 íbúgvum, millum smáu Antilloyggjarnar í Karibia. Tað verður ofta blandað við Dominikanska Lýveldið, men talan er um tvær ymsar tjóðir.
Dominika og Dominika Lýveldið er ikki tað sama (Kort: Nám)
Soleiðis sær Dominika-flaggið út (Mynd: Wikipedia)


text:
Berbaraleyva
Berbaraleyva (latín Panthera leo leo) eisini kend sum Nubialeyva ella Atlasleyva, er eitt undirslag av levyum ið áður livdu í Norðurafrika frá Marokko til Egyptalands. Síðsta berbaraleyvan ið livdi í villini náttúru varð skotin í Atlasfjøllunum í 1922. Nú liva færri enn 100 eftir í fangilsi, harav uml. 40 í Europa.
Skyldskapur við asiatiska leyvu[rætta | rætta wikitekst]
Kanningar í 1968 av skøltum av norðurafrikonskum berbaraleyvum, asiatiskum leyvum, útdeyðum kappleyvum o.ø. afrikonskum leyvum vístu at nøkur sereyðkenni vóru felags fyri berbaralevyuna og asiatisku levyvuna. Hetta vísir at tað kanska er tættur skyldskapur millum norðurafrikansku leyvuna og asiatisku leyvuna. Onkur hevur eisini skotið upp at suðureuropeiska leyvan ið doyði út uml. ár 80-100 f.kr., var "bindiliðið" millum norðurafrikansku og asiatisku leyvuna.
Berbaraleyvu verkætlanin[rætta | rætta wikitekst]
Ein bjartskygd verkætlan ið nevnist The Barbary Lion Project sum WildLink International í samstarvi við Oxford University stendur fyri, arbeiðir við at bæði varðveita og at økja um talið av berbaraleyvum, sum síðan skulu sleppast leysar í einum tjóðargarði í Atlasfjøllunum í Marokko einaferð í framtíðini.


text:
2. dagur á Football Festival
Í dag er annar dagur á fótbóltsfestival í Århus. Øll lið okkara hava verið í action, og seinnapartin hava Dreingir U14 verið á Tivoli.
Innleiðandi umførini hjá dreingjum U16 eru liðug nú. Áðrenn síðsta umfarið høvdu vit møguleikan at vinna okkum sess í semifinalunum, men hetta miseydnaðist hóast vit heilt víst ikki vóru verri enn mótstøðuliðið. Vit taptu tó 2-0 og endaðu harvið á 3. plássi í okkara bólkið. Í morgin spæla vit 1. umfar um plassering 5 til 8. Við sigrið verður síðsti dysturin um 5. og 6. pláss.
Gentur U15 hava spælt sín annan dyst í dag. Úrslitið var hesu ferð nógv betur, og vit taptu við bert einum málið, ið hinar skoraðu uppá brotspark.
Dreingir U14 1 megnaðu ikki at venda gongdini eftir 3-1 tapið í seinna dystinum í gjár. Móti einum sterkum HB/B36 liðið, "Føroya Mix", taptu teir 5-0. Við tveimum dystum eftir, báðir í morgin, kunnu teir enda alt frá nummar 2 til 5.
Dreingir U14 2 hava ikki havt tað lætt í sinum bólkið. Allir tríggir dystirnir hava verið stórtap. Í morgin er bert ein dystur - teir fáa eitt frí-umfar. Sum skilst er lagið tó gott, og dreingirnir hugna sær í góða veðrinum.


text:
Virðið á partabrøvunum í Volkswagen er síðani fríggjadagin fallið við 20 prosentum. Tað er eisini tað lægsta, partabrøvini hava verið í umleið seks ár.
Tað hendir eftir at amerikansku umhvørvismyndugleikarnir hava ákært týska bilframleiðaran at hava svikað við forritinum, ið mátar útlátið frá VW-bilunum.
Partabrøvini í Volkswagen vóru fallin 13 prosent í virði, tá keypskálin í Frankfurt lat upp mánadagin, og virðið á partabrøvunum minkar framvegis.
Greinin heldur fram niðanfyri
.@Volkswagen scandal widens: -11 million cars affected -VW stock crashes -Cost: $7.3 billion http://t.co/VjPAp7oX9s pic.twitter.com/34QTV06Lvm
— CNNMoney (@CNNMoney) September 22, 2015
Amerikonsku umhvørvismyndugleikarnir hótta nú Volkswagen við ein bót uppá 18 milliardir dollarar, umleið 120 milliardir krónur, fyri umfatandi svikið.
Myndugleikarnir ákæra týska bilframleiðaran fyri tilætlað at hava svikað við tølunum í 11 milliónum bilum, so tølini, ið vísa hvussu bilarnir dálka, vóru penari enn veruleikin er.
Volkswagen hevur longu viðgingið, at fyritøkan hevur svikað við tølunum um útlát. Ein umfatandi kanning skal nú staðfesta, hvussu umfatandi svikið hevur verið.
Les eisini
Tað verður neyvan nøkur niðurstøða í ár í gerðarættarmálinum um Glasir millum Landsverk og TG Verk
Tíðindi
Tróndur Vatnhamar og Finnur Koba kappast móti Solveig Hanusardóttir Olsen og Knút Háberg Eysturstein
Grønlendski landsstýrismaðurin í fiskivinnu- og veiðumálum hóttir við at taka loyvi frá grønlendsku skipunum, um tey ikki fáa skil á rúsevnum umborð
Eivør hevur roynt tað, Jógvan Hansen somuleiðis, og nú fer Kristina Bærendsen at syngja í íslendsku Eurovision kappingini
Týski kanslarin ætlar at varðveita viðurskiftini við USA. Verri er við hennara varakanslara, sum stúrir fyri handilsviðurskiftunum landanna millum.


text:
Evroparáðið
Evroparáðið er samstarvsráð fyri alt Evropa, leyst av ES. Virkar fyri at verja mannarættindi og grundleggjandi frælsi. USA hevur eygleiðarastøðu. Evroparáðið kann ikki taka avgeriðir um løgfrøðiliga bindandi sáttmálar. Ráðið ásetur høvuðsreglur til ES-nevndina at arbeiða til ítøkilig lógaruppskot. Halda fund 2-3 ferðir um árið og leggja stevnumið fyri samstarvið tey næstu árini. Ofta eru mál at avgreiða, sum fíggjar-, uttanríkis- ella landbúnaðarmálaráðharrarnir ikki hava evnað at loysa sínaámillum.


text:
Vit vilja hava gott orð á okkum, og vera ímyndin av góðsku
Vit tryggja altíð at góðskan er í hásæti
Vit stremba eftir at náa eitt enn hægri góðskustig fyri okkara kundar.
Hans Andor Johannesen
Johannes Steingrund
Aftnafyri AVlux eru tveir av Grand Old monnunum innan tøkni í Føroym.
Teir báðir hava meira enn 30 ára royndir innan konsertljóð, studio arbeiðið og útvarp/sjónvarps tøkni.
Okkara ráðgeving byggir á holla vitan og drúgvar royndir innan okkara fak økir. Vit kunnu altíð bjóða eina professionella tilgongd til allar uppgávur, og duga væl at umseta kundans ynskir til júst tí røttu tænastuna, ið loysir teir trupuleikarnar kundin kemur til okkum við.
Fyri okkum er nýggj vitan og innovatión eitt kjarnuvirði, og vit brúka áhaldandi okkara hugflog og nýhugsan, tá ið uppgávur skulu loysast.
Við øðrum orðum gera vit alt fyri at framhaldandi kunna verða í fremstu røð innan okkara virkisøki í Føroyum.
Vit eru altíð tilreiðar, um tú hevur onkran spurning ella ynskir eitt prát.
Einki er ov lítið, og einki er ov stórt.
Send okkum eina boð, so venda vit aftur til tín skjótast gjørligt.
AVlux ∣ á Hjalla 35, FO-188 Hoyvík ∣ haj@avlux.fo ∣ +298 231401


text:
24. juli
24. juli er dagur 205 í árinum í gregorianska kalendaranum (dagur 206 um skotár er). 160 dagar eru eftir av árinum.
Innihaldsyvirlit
Hendingar[rætta | rætta wikitekst]
Ítróttur[rætta | rætta wikitekst]
- 2014 - Víkingur vinnur seinna dystin í øðrum undanumfari í Europa League 2-1 móti Tromsø IL og gerst harvið fyrsta føroyska liðið nakrantíð, ið megnar at leika seg í triðja undanumfar til Europa League kappingina. Málini hjá Víkingi gera Bárður Hansen og Hallur Hansson.
Føðingar[rætta | rætta wikitekst]
- 1897 - Amelia Earhart, amerikonsk floghetja (d. 1937)


text:
Sýldur drunnhvíti
Sýldi drunnhvíti (frøðiheiti - Oceanodroma leucorhoa) líkist hinum vanliga, men kennist væl frá honum, tí at hann er góðan mun størri og hevur djúpa sýling aftan í velinum. Á veingjunum er hann meira gráligur. Eingin veit hann eiga aðrastaðni í Føroyum uttan á Mykinesi og Mykineshólmi, og tað er stutt síðani, at menn vóru varir við hann har. Nú er hann nógvur, so hann má vera nørdur óføra skjótt, og tað letur til, at hin drunnhvítin otar seg undan honum, har hann kemur. Holur hansara eru langar og krókutar og oftast ringar at finna á, tí sítt gras hongur niður fyri inngongdina. Hann fer ikki út, fyrr enn hálvaskýmt er, og er eisini seinur heim á morgni. Dúnungin er svartur. Bæði hann og hin vanligi drunnhvítin liva mestu tíðina á árinum úti á víðum havi, og hvør er treystari og fimari enn annar í flognum.
Sí eisini[rætta | rætta wikitekst]
Keldur[rætta | rætta wikitekst]
- Mikkjal á Ryggi: Fuglabókin, Dýralæra II. 1951.


text:
Keyp fisk - Vit selja bara fyrsta floks fiskavørur :-)
Frystivørur vera ikki sendar uttanlands - men vit senda turran fisk uttanlands
- (vørur sum skulu sendast til útlond, porto kostar kr. 100.)
- (vit senda bara turran fisk uttanlanda)
Vit skaffa eisini, garnatálg, turra grind, spik og havhest. !
- Vit koyra vørur ókeypis út í Norðuroyggjum, har tað er koyrandi (mánadag-leygardag)
- Bílegg kann fara fram á hendan hátt:
- Keyp við Nethandil her, sí omanfyri
- Send teldupost noa(kurla)noa.fo
- Ring á telefon 45 99 99 ella 75 75 75 | Mánadag - leygardag kl. 12-18.
- Vøru levering, ókeypis til Tórshavn fríggjadag. Mánd-hósd kostar tað + kr. 100
- Um tú ikki hevur Visa kort, so kanst tú flyta peningin á konta:
- Upplýs, fult navn, adressu og telefon/fartelefon nummar
Norðoya Sparikassi (9865) 10.33.99.3
Vørur til Norðoyggjar, har tað er koyrandi/landafast, koyrt út ókeypis hvønn gerandisdag
Frystivørur vera ikki sendar uttanlands - men vit senda turran fisk uttanlands.
- Vøru sending, til onnur øki í FO, við flutningsfelag + kr 100,-.
Obs: Legg til merkis, vit hava sølubúd í Klaksvík
Fiskabúðin | N.P.Gøta 13 | 700 Klaksvík | Tlf 45 99 99
Opið (Fiskabúðin í Klaksvík):
Mánadag – hósdag kl. 13-18.
Fríggjadag kl. 10-18.
Leygardag 10-14.


text:
Kekkia
Kekkia er lýðveldi í Miðevropa. Í ein landnyrðing hevur Kekkia mark við Pólland, í ein landsynning við Slovakia, í suðri við Eysturríki og í vestri við Týskland. Høvuðsstaðurin er Prag, landið hevur umleið 10,5 mió. íbúgvar og høvuðsmálið er kekkiskt. Kekkia gjørdist limur í ES 1. mai 2004.
Ídnaðurin í Kekkia er tann framkomnasti í teimum fýra londunum í hjartanum í Miðevropa. Búskapurin er nútímansgjørdur og lívskorini rættiliga góð. Frá 1918 til 1993 vóru Kekkia og Slovakia eitt samveldisríki, nevnt Kekkoslovakia. Í 1950-árunum kom landið undir sovjetiskt eftirlit. Tá ið kommunistastyrið í samveldisríkinum fall, gjørdi fólkið av, at ríkið varð býtt í tvey - Kekkia og Slovakia. Stórur partur av landinum er háslætti, girdur av rættiliga høgum fjøllum. Kekkar eru tjóðskaparsinnað fólk.
Ikki langt frá søguliga býarkjarnanum í Prag, sum er ein av vakrastu høvuðusstøðum í Evropa, hevur blómandi handilslív tikið seg upp. Mong koma til Prag, bæði at síggja vakra býin og í handilsørindum. Men sum so nógvastaðni í Miðevropa er luftdálking álvarsligur trupulleiki. Dálkingin stendst mest av verksmiðjunum í stóru ídnaðarøkjunum í býunum uttan um hann.
Øl er ein tann gitnasta vøran úr hesum fram komna ídnaðarlandinum. Kekkar hava bryggjað í øldir, og kendasta ølið er Pilsner, bryggjað í Plzen síðan 1925, og Budweiser, bryggjað í Budvar. Ídnaður hevur eisini mong ár á baki. Longu í 13. øld tók námsvinna seg upp í fjøllunum, og enn arbeiða mong í námsvinnuni. Týdningarmestu ídnaðarvørurnar eru akfør, spreingievni, plast og klæði.
Jarðarviðurskiftini í Kekkia eru nógv øðrvísi enn í Póllandi. Jørðin er løgd saman í stórgarðar, ið eru landsjørð, ella í felagsgarðar, ið eru óðal. Men sum í Póllandi hevur skiftið frá miðstyrdum kommunistabúskapi til marknaðarbúskap verið trupul tíð hjá bóndunum, tí at teir hava ikki verið vanir við opnan marknaðarbúskap. Úrtøkan er stór á kekkisku gørðunum, og teir fáa mest korn burturúr í øllum Miðevropa. Sum í grannalondunum verður mesta kornið brúkt til fóður, tí at bøndurnir hava lagt seg mest eftir at halda sláturneyt og mjólkneyt.
Sjónleikarlistin er hátt í metum í hesum londum og hevur røtur eini 800 ár aftur í tíðina; tí var tað ikki annað enn sambærligt, at fyrsti forsetin í Kekkia, Vaclav Havel, er gitin sjónleikahøvundi. Kekkia hevur eisini átt mong mæt listafólk í øðrum listagreinum, serliga tónleiki, bókmentum og filmi.
Í øldir hevur góði sandurin, ið er í Böhmen í Suðurkekkia, verið nýttur sum ráevni í glasgerð. Í miðøld varð glashandverk úr Böhmen hámett fyri sínar framúr vøkru glasmálningar. Böhmiskt glas er gitið fyri dygd og vakurleika og verður framvegis gjørt nú á døgum.
Innihaldsyvirlit
Søga[rætta | rætta wikitekst]
Frá 1918 til 1993 vóru Kekkia og Slovakia eitt samveldisríki, nevnt Kekkoslovakia. Í 1950-árunum kom landið undir sovjetiskt eftirlit. Tá ið kommunistastýrið í samveldisríkinum fall, gjørdi fólkið av, at ríkið varð býtt í tvey - Kekkia og Slovakia.
Landalæra[rætta | rætta wikitekst]
Býir[rætta | rætta wikitekst]
Sí eisini[rætta | rætta wikitekst]
Keldur[rætta | rætta wikitekst]


text:
Writing help from professional writers at essay writing service uk. Need your essay to be the best - order from essay writer.
Hvørji eru vit?
Okkara fyrimunir
1.
Vit hava drúgvar royndir
2.
Vit hava rímiligir prísir
3.
Vit hava tíð til eitt prát
Vit hava drúgvar royndir innan lýsingar
Fólkið
Reimund Langgaard
Stjóri78 11 11
reimund@krea.fo
Frants Jensen
Teksthøvundur og samskipari79 30 02
frants@krea.fo
Sjúrður Højgaard
Grafiskur sniðgevi79 30 05
sjurdur@krea.fo
Hans Jákup Elkjær
Grafiskur sniðgevi79 30 03
hansjakup@krea.fo
Elin Vatnhamar Olsen
Grafiskur sniðgevi79 30 08
elin@krea.fo
Bárður Lydersen
Fotografur79 30 07
bardur@krea.fo
Kajsten Højgaard
Forritari79 30 04
kajsten@krea.fo
Petur Kirke
Forritari
petur@krea.fo
Dánjal Árni Haraldsen
Freelance sniðgevi
danjal@krea.fo
Jaspur Langgaard
Parteigari74 88 77
jaspur@krea.fo
Vit hava hugskot, sum lyfta tína fyritøku uppum tað, tú væntar
Visjón og virðir
Nærlagni í starvi
Tað er okkara hugsan og roynd, at eitt væl gjørt arbeiði er stuttligast, ikki minst fyri kundan, men eisini fyri okkum sjálv. Her má man halda ein ávísan standard, og vera opin fyri sunnum, væl grundaðum kritikki. Góð ting koma ikki av sær sjálvum, men við miðvísum arbeiði, sum oftast gongur frameftir í mongum stigum,…
Gott samskifti við kundan
Tað stendur Krea greitt, at vit arbeiða fyri kundan, og at tað er hann, sum í síðsta enda skal vera glaður og nøgdur við endaligu vøruna. Tí er tað neyðugt við góðum og opnum samskifti ímillum okkum og kundan undir øllum stigum av arbeiðsgongdini.
Opinleiki í hugsan
Fyri at øll skulu vera nøgd við tað endaliga úrslitið í eini givnari uppgávu, hevur tað stóran týdning, at meiningar hjá øllum pørtum verða sagdar greitt og opið áðrenn og undir arbeiðs tilgongdini. Hetta er eisini fyri at sleppa undan at gera arbeiðið tvær ferðir. Soleiðis fáa vit best avgreitt eitt effektivt arbeiði, til góðar…
Álit fyri framtíðina
Á Krea leggja vit okkum eftir at røkja okkara kundar væl. Hetta verður gjørt við at halda gjørdar avtalur og hava viðvarandi gott samskifti við okkara kundar. Tíðin hevur prógvað, at væl nøgdir kundar koma aftur.


text:
Orð: Hans Andrias Djurhuus
Lag: Sámal Petersen
1. Ein firvaldur í góðum lag
fleyg heim av mýru summardag
og vildi flugu hitta.
Hann hevði frætt og fregnað tað,
at hon var fljóðið fitta.
2. Hann setti seg á køstagarð.
Í stundini var flugan har:
»Hvør trevil á tær skínur,
og onkur hevur bustað tær.
Hvat vilt tú her so fínur?«
3. »Eg komi her at hitta teg,
og vilt tú ikki eiga meg
og fylgja mær í mýru
tá døggin fellur, flákri eg
um sóljukopp og sýru.
4. Mítt lív er leikur, frítt og bjart,
og um tú saman við mær vart,
nógv bjartari tað gjørdist;
tí snýði títt tað er mær kært,
av tí eg higar førdist.«
5. Men flugan svarar fyri seg:
»Nei, eg vil ikki eiga teg,
eg rúki røst av tvøsti.
Far burtur frá mær, flúgv tín veg,
tú unnast ei í køsti.«
6. Firvaldur gjørdi, sum hon beyð,
hann aftur heim í mýri fleyg;
tó sárur kendist tokkin;
men flugan hevði onga neyð –
hon fór til grindalokkin.
7. Tí líka børn tey leika best,
tað vita fólk og flugur flest,
og slíkt er gott at vita;
tí hann man altíð missa mest,
ið annað fram vil flyta.
8. Ein grindalokkur hann er so,
at fluguni hann sendir boð;
tey liva ei av sýrum.
Firvaldur sýgur smæru, og
hann unnast best á mýrum.


text:
Jødar
Jødar (norrønt: gýðingar) er heiti, ið verður nýtt um fólk, sum hoyra til trúnna, jødadómin. Søgan hjá jødum er nær knýtt at átrúnaði teirra, jødadómin. Jødar trúgva á ein Gud, sum gjørdi sáttmála við ættfaðir terirra, Ábraham, fyri uml. 4000 árum síðan. Jødar skuldu blíva Guds úrvalda fólk. Afturfyri lovaðu teir at halda lógir Guds og boða boðskap hansara.
Í 1914 vóru 13 milliónir jødar í øllum heiminum. Tríggjar milliónir í USA, ein millión í Vestur- og Miðevropa og færri enn ein millión í arábisku londunum. Restin, átta milliónir, búðu undir ræðuligum umstøðum í Eysturevropa og í Russlandi[tørvar keldu]. Nógvir jødar bardust í russisku kollveltingini í teirri trúgv, at frælsi og javnrættur eisini var galdandi fyri teir. Men so var ikki[tørvar keldu].
Sovjetska stýrið arvaði forfylgingina frá tsarveldinum. Tíðliga í 1920unum vóru fleiri enn 1.000 jødaforfylgingar í Ukraina, og 17.000 jødar lótu lív. Nógvir, ungir jødar rýmdu tískil úr Russlandi til Palestina. Hesi fólkini droymdu um at byggja upp eitt samfelag eftir sosialistiskum hugmyndum um frælsi, javnrættindi og rættvísi. Men kreppan gjørdi um seg, og í 1929 løgdu arábar í Palestina eftir jødisku flóttafólkunum.
Sí eisini: Samáriabúgvar


text:
Orð og lag: A. C. Valdez
Týtt: Kajfinn Hammer
1. Hygg, Kristus mær hevur opinberað:
Tann, Sonurin ger frælsan, frælsur er!
Ei nýtist tær í sál at ganga bundin,
Guð kann teg fría her!
Niðurlag: Frí, frí, frí,
sál mín er frelst og frí!
Fyrr var hon blind, nú sanna eg kann,
at hon er frí, frí, frí!
2. Tá Dánjal til leyvurnar varð beindur,
tá trúðu øll, hann deyðans gap fór í;
men eingil Guðs hann varðveitti har niðri,
hans sál var frí, frí, frí!
3. Teir tríggir, sum í ovnin vórðu tveittir,
av Himli vórðu vardir eldi í;
og prísandi teir komu út og sungu:
Mín sál er frí, frí, frí!
4. Ápostlarnir í avmakt sótu bundnir,
Guðs Fólk sat óttafult í bygd og bý’,
tá tungur sum av eld’ til sjóndar komu,
tey gjørdust frí, frí, frí!
5. Tá Paulus og Silas høvdu talað,
tá reisti seg hørð mótstøða og stríð!
Men hóast teir í fangahúsi enda
var sálin frí, frí, frí!
6. Jóhannes sendur varð til oynna Patmos,
tað finnur hann seg gleðiliga í!
Ei kundu teir í bond tó ond hans leggja,
tí hon var frí, frí, frí!
7. Og enn í dag vil undurfult Guðs Andi
varðveita teg í hesi fløktu tíð;
í Andanum tín sál seg tó kann frøa
og syngja frí, frí, frí:


text:
Snowden ikki náðaður á hesum sinni
Hóast hópurin av fólki verða náðaði, ella fáa sína revsing niðursetta nú Obama gevst sum forseti, eru ongar ætlanir um at náða Edward Snowden.
Fólkavøkstur um alt landið – mest í Tórshavnarøkinum
Nú er vøkstur í øllum høvuðsøkjum í Føroyum, eisini í Sandoyar og Suðuroyar sýslum.
Støddin av gýtingarstovninum er ikki avgerandi fyri tilgongdina
Amerikanskir granskarar hava kanna 230 ymiskar fiskastovnar. Endamálið var kanna um tað er rætt at støddin av gýtingarstovninum er…
Semja millum Føroyar og Ísland um fiskirættindi fyri 2017
Veiðimøguleikarnir í 2017 verða at kalla teir somu somu í 2016. Heildarkvotan hjá Føroyum av botnfiski í íslendskum sjógvi verður…
Tey fyrstu hava #Rita1tíma
KT-felagið hevur sett sær sum mál, at allir fólkaskúlanæmingar í Føroyum skulu fáa høvi at #Rita1tíma í 2017. 5.a og b í Runavíkar…
Risastór samanlegging í tubbaks íðnaðinum
British American Tobacco hevur gjørt avtalu um at keypa Amerikanska sigarettframleiðaran Reynolds. Samanlagda felagið verður við h…
Obama linkað revsingina hjá Bradley Manning
Týsdagin valdi Barack Obama at skera meginpartin av revsingini hjá Bradley Manning, ið 2010 var dømdur 35 ára fongsulsrevsing fyri…
Annika Olsen farin úr løgtinginum
Annika Olsen hevur boðað Páll á Reynatúgvu, løgtingsformanni, frá, at hon fer í farloyvi úr løgtinginum frá í gjár at rokna.
Kona hópdrápsmannin handtikin
Amerikanska samveldisløgreglan F.B.I. hevur handtikið konu yvirgangsmannin ið drap 49 fólk í Orlando
Útróðrarbátarnir fiska væl
Men dagarnir eru bert 4-5 higartil í ár. Fiskiskapurin hesa tíðina er vanliga góður.
Gene Cernan farin
Amerikanski astronauturin, Gene Cernan, ið var síðsti maðurin á mánanum er deyður. Hann var 82 ára gamal.
Fólkatalið var 49.820 tann 1. desember
Fólkatalið var 49.820 tann 1. desember 2016 og er vaksið við 738 fólkum síðani 1. desember 2015. So stórur fólkavøkstur hevur ikki…
Theresa May í týdningarmiklari røðu: 12 mál við Brexit
Tá ið bretski forsætisráðharrin Theresa May, á middegi í dag, fer at halda røðu um ætlan sína fyri "Brexit", hevur hon ein lista v…
Føroya Arbeiðsgevarafelag kannar umstøðurnar at reka vinnu í kommununum kring landið
Føroya Arbeiðsgevarafelag heldur umstøðurnar at reka vinnu úti um landið hava sera stóran týdning fyri livilíkindini og vakstrarmø…
Bill Justinussen spyr Henrik Old um Barsilsskipanina
Bill Justinussen, løgtingsmaður fyri Miðflokkin, vil hava at vita hvat tað hevði kosta, um øll høvdu rætt til eitt minstagjald úr…
Vodafone gjørt stuðulsavtalu við Hondbóltssamband Føroya
Fríggjadagin skrivaðu Vodafone og HSF undir avtalu um samstarv.
Meirilutin av ísraelum vilja hava Netanyahu sum forsætisráðharra
Hóast at forsætisráðharrin og kona hansara, Sara, fleiri ferðir hava, verið fyri skuldsetingum um mutur o.a, so heldur ein meirilu…
Bernie Madoff hevur monopol uppá Kakao í fongslinum
Madoff hevur sitið fongslaður síðani 2009. Men evnini at selja og keypa eru ikki gloymd, Tí nú keypur og selur Bernie Madoff kakao…
ES letur 25 mia kr. um ári í stuðli til fiskivinnuna
Í september 2011 almannakunngjørdi felagsskapurin Oceania eina kanning av stuðli til fiskivinnuna í ES í 2009. Og kanningin vísti,…
Meting um tilfeingið fyri viku 3, 2017
Fiskamarknaðurin hevur mett um tilfeingi hesa vikuna
Miðflokkurin kærir løgmann til landsstýrismálanevndina
Løgtingsmennirnir báðir sendu fríggjadagin kæru til landsstýrismálanevndina
Tingfundur í morgin
Í morgin, týsdagin 17 januar, verður ársins fyrsti tingfundur. Á skránni eru tvey tingmál umframt tveir fyrispurningar ið skulu sv…
Stuðul av játtanini til útoyggjamenning
Stuðul av játtanini til útoyggjamenning
Tryggingarfelagið Føroyar flytur í nýggj høli í Klaksvík
Deildin hjá Tryggingarfelagnum Føroyum og Betri pensjón í Klaksvík flytur mánadagin 16. januar inn í bygningin hjá Eik Banka á Bøg…
Mannfólkini eiga nú 62% av øllum lønargjaldingunum
2016 var triðja árið á rað, at mannfólkini fingu størra partin av lønarvøkstrinum.
Samband
Postboks 226
FO-600 Saltangará


text:
Ummæli í Dimmalætting 23. desember 2008.
Endurgivið við loyvi høvundsins.
21 høvundar og 14 føroyingar eru við í Vencli nr. 5. 15 við Randi. Vit kenna teir flestu uttan Anniku Skaalum, Vagn Streymoy og Katrin Reinert, og vit fara at nýta høvið at ynskja teimum vælkomnum inn í offentligheitsins ljós og góðan byr á skaldahavi, saman við okkum øllum. Tað, tey yrkja og skriva, er bara heilt gott. Haraftrat síggja vit ein høvund av eldra ættarliðnum bróta upp úr nýggjum og endurnýggja seg sjálvan.
Undanfarni Vencil var fyri debutantar, og hesa ferð eru fleiri yngri høvundar við. Miðalaldurin meti eg at vera um 45 ár. Tað er í yngra lagi, tá havt verður í huga, at høvundar eldri enn 50 ár plaga at vera mest umboðaðir í tíðarritum.
Annika Skaalum er sera talentríkur høvundur. Søga hennara kann lesast sum ein atfinning at hesum at yvirfóðra kelidjórunum hjá sær. Hetta er kanska sera viðkomandi nú tað er jól og nógvar ommur stappa sjokolatu í kjaftin á hundunum hjá sær, so teir skjótt fara at doyggja í fiti – fáa hjartaslag og doyggja ein ræðuligan deyða, pínast í hel.
Men fyrst og fremst er søgan hjá Anniku sniðfundig. Man heldur ordiliga, at tað er maður hennara, og so er tað bara hundurin. Spurningurin er, hvar skaldskaparvirðið hjá hasi søguni er? Eg haldi ikki tað er í innihaldinum ella hugskotinum, men harafturímóti í stíli og orðavali. Vit kunnu tí kalla Anniku ein akademiskan rithøvund – við hesum meini eg, at fær hon okkurt evni serverað, dugir hon at skriva eina geniala søgu um tað, men kanska er tað truplari hjá henni sjálv at finna upp á okkurt hugskot. Nú skal eg sjálvandi ikki ákæra Anniku fyri at vera fantasileysa, men tað hevur tíverri víst seg, at flestu rithøvundar, sum líkjast henni, hava verið tað. Í øllum førum teir, sum eg havi lisið. Og eg havi lisið nokkso nógvar. Men eg ætli mær at fara at lesa meir hjá henni og hopa eg fari skeivur.
Hanus skiftir stíl
Søgan hjá Hanusi Kamban er sera forvitnislig og øðrvísi frá hansara vanligu. Eg havi fyrr sagt Hanus duga betur at yrkja enn at skriva søgur, men nú noyðist eg at broyta meining. Fyrr hevur hann mest skrivað realistiskan skaldskap – eg hugsi her um savnið Pílagrímar. Men síðani Pílagrímar komu út, hevur Hanus týtt Kafka – Riddarin Grøni hevur nógv av Kafka yvir sær. Sami eirindaleysi absurditetur, um enn í miðaldarhami. Kafka var ikki so nógv hetta við miðøldini – heldur kann sigast, at tekstir hansara eru ár 1900 í gágguskel. Søgan hjá Hanusi minnir meg um okkurt ímillum Kafka og Syr Gawain And The Green Knight, sum er eitt miðaldarkvæði um ein riddara, sum missir høvdið og kemur gangandi við tí undir arminum inn í eitt brúdleyp. Ein absurd søgn. Eisini minnir hon um onkrar indianskar sagnir, sum eg havi lisið. Indianskar sagnir eru heilt løgnar – ein vavgreytur av djórum, fólkum og náttúru. Eg haldi Hanus duga stak væl hetta slagið og hopi at sleppa at lesa fleiri grønar riddarar frá hansara hond.
Debutantar og gamlir hvalir
Tað er altíð stuttligt at lesa ungar høvdunar. Maðurin við tí egna navninum Ludvík Breckmann hevur skrivað eina søgu um eitt ríkt reyvarhol og rættvísið, sum til endans fær fastatøkur á viðkomandi. Ein ríkur maður situr í lenistólinum og hugnar sær – drekkur cognac osfr. – og konan kemur inn við tí, og hon hevur blátt eyga, og maðurin hugsar: “nú hevur hon aftur smekkað seg í”, men lesarin veit beinanvegin, at her hava vit ein konubukara, sum avnoktar alt fyri sær sjálvum.
Tað er ofta so, at tá ein sendir inn, verður okkurt broytt, og soleiðis er tað eisini her – hon átti at endað á nógv sterkari hátt. Spell, tí Ludvík er gávuríkur høvundur. Tó kemur eitt savn skjótt út hjá honum. Tað gleða vit okkum til.
Eg haldi, at tær tríggjar yrkingarnar hjá Agnari Artúvertin eru óluksáliga góðar. Kjaft ikki, tann maðurin er gávuríkur alíkavæl. Og hann hevur so sexut yvirskegg eisini…
Yrkingin Onkur etur ein ís hjá Kim Simonsen er ein tann besta formleysa yrkingin eg havi lisið á føroyskum. Fyrstu ferð eg sá handan stílin nýttan var í Tað Nýggja Atlantis hjá áðurnevnda Hanusi Kamban, í týðing hans av eini søgu hjá Ursulu LeGuin. Men Kim brúkar eftir mínari meining hesa snildina við vanligari yrking og so “viðmerkisyrking” við skákskrift nógv betur enn Ursula. Ein sterk yrking, sum inniheldur megindrøgini í poetikkini hjá Kim, nevniliga grátandi útlegdina, vónleysa alkoholrúsin og ta ógvusligu kenslukreppuna.
Yrkingin hjá Alexandur Kristiansen er hampiliga góð. Eg veit ikki, hví hann ikki hevur fleiri við. Yrkingin hjá Vagni Streymoy er sera áhugaverd, tó kanska eitt sindur ov stuttar reglur, sum mestur er komið av tí, at hann roynir at spæla “skald” – tá er ofta lætt at gera ov nógv av. Hatta gera øll, tá tey byrja. Yrkingin er uppbygd av mótsetningum, og tað riggar stundum væl, og so hevur hann neyðuga íslettið av heimsskaldskapi (Rosinante). Her hava vit ein mann, sum eftir at hava verið í kríggi fellur sínar lívsroyndir niður á pappír sum yrking. Enn er hvørki poetikkur ella tamarhald á tí at flyta tankar yvir í eina yrking. Men persónligur stílur er í ovmát. Hitt fer at koma seinni.
Eitt av óhepnu ískoytunum í Vencli hesaferð er søgan hjá Kjartan Hansen. Eg blívi við at halda, at Kjartan dugir betur at yrkja enn at skriva, og soleiðis er eisini hesa ferð. Søgan hjá honum er ov illa gjøgnumarbeitt gleps eftir kristindóminum – ella kanska trúgv sum heild. Ein vánaligur metaforur, sum hongur í leysari luft. Og so minnir hon ov nógv um søguna hjá H.G. Wells, A Vision of Judgment.
Yrkingin hjá Tóroddi Poulsen er ein av teimum góðu í Vencli, hóast reglurnar eru óneyðuga stuttar. Veðurskjøl, sum hon eitur, er ein greið sálarlýsing av frásøgupersóninum, sum tykist vera ein maður við ymsum ringum í skjáttuni. Ikki man vera tespiligt at vera bangin fyri einum seyðarhøvdi og er skálkaskjól fyri einum djypri ótta. Eg eri sjálvur sera hugtikin av ótta og havi granskað hann, og eg haldi meg skilja, hvat Tóroddur vil siga við yrkingini. Onnur tekin um ótta í yrkingini hjá Tóroddi er vindurin, sum blæsur og verður koyrdur í eitt súltutoysglas. Í stuttsøguni hjá mær “Hví kvinnan leyp á sjógv” (sum stóð í Skáa í sera styttum líki februar-apríl 2007) fáist eg við nøkulunda tað sama sum Tóroddur, og mannagongdin er nøkulunda tann sama.
Tann fyrra yrkingin hjá Katrin Reinert er góð – tamarhald er á orðunum og stílinum – men við teirri seinnu er Katrin í so lætt sloppin. Hon burdi ikki verið við.
Nógvar umsetingar
Eg skal ikki viðmerkja týðingarnar hjá Heðini Klein av Paul Celan, uttan at siga, at “…hann, sum/við blýkúlu rakar…” ikki rímar, sum upprunaliga. Eg havi sjálvur týtt deyðsfukuna, og har fekk eg tað at ríma. Í upprunatekstinum ljóðar tað: “der Tod ist ein Meister aus Deutschland sein Auge ist Blau/er trifft dich mit bleierner Kugel er trifft dich genau”. Men frálíku týðingar Heðins bøta fyri hesum óríminum. Eg havi bara hetta her við, at alt skal ríma – og serliga tá tað rímar í upprunatekstinum.
Samanumtikið kann sigast, at nógvar góðar yrkingar eru við í Vencli, og vit síggja eitt nýtt rák í føroyskari yrking. Tað er sum føroyskar bókmentir í hesum nummarinum hava fingið málið fyri seg aftur. Tað eru eisini bæði góðar og vánaligar søgur við. So aftur nú kláraði Vencil at liva upp til sítt góða umdømi.
Agnar Artúvertin


text:
Kolumbia
Kolumbia (República de Colombia) er eitt land í Suðuramerika. Landið hevði havt umleið 46,4 mió. íbúgvar í 2012. Høvuðsstaðurin er Bogotá og tað er eisini størsti býur í Kolumbia. Høvuðsmálið er spanskt. Kolumbia er 1.138.914 km² stórt og landið hevur mark í útnyrðing við Panama, í eystri við Venesuela, í landsynning og suðri við Brasil og í útsynning við Peru og Ekvador. Síðan 1819, tá ið Kolumbia gjørdist sjálvstøðugt ríki, hevur javnan verið borgarakríggj, og seinastu árini hevur verið blóðugt stríð ímillum drøggfelagsskapir, sum stríðast um vald. Vinstravíðgongda uppreistrarliðið FARC hevur barst móti kolumbisku stjórnini síðan 1964, og tað er harvið longsta vápnaða stríðið í Latínamerika. Einki annað land í heiminum dyrkar so nógv kokain sum Kolumbia. Stóru áirnar, t.d. Orinocoá og Amasoná, eru týdningarmiklar vøruflutningsleiðir.
Búskapur[rætta | rætta wikitekst]
Nógv veðurlagsbelti eru í Kolumbia, og tí ber til at hava ein ógvuliga fjølbroyttan landbúnað. Í mong ár var kaffi høvuðssútflutningsvøra landsins, og Kolumbia dyrkar, næst eftir Brasil, mesta kaffi í heiminum. Tá ið berini eru hentað, verða tey latin í stórar kassar og sett at turka í sólini. Av tí at kaffiprísurin alsamt er fallin á heimsmarknaðinum, hevur Kolumbia verið noytt at leggja dent á at dyrka aðra grøði til útflutnings, t.d. sukur, bananir, bummull og blómur. Oljuvinnan hevur fingið stóran týdning í búskapinum í Kolumbia, eftir tað at nógv olja varð funnin í ein landnyrðing úr Bogotá. Á oljureinsiverkum, sum tí í býnum Barrankuilla, verður ráoljan gjørd til brennievni til bilar og flogfør. Eisini er nikkul funnið og ovurstórar kolalindir, tær størstu í Latínamerika. USA, Týskland og Japan eru størstu handilsfelagar hjá Kolumbia.
Søga[rætta | rætta wikitekst]
Tá ið sponsku hertakararnir komu til Kolumbia í 1499, komu teir til eina siðmenning, sum átti ógvuliga nógv gull. Eisini hoyrdu teir um ein duldarfullan, horvnan bý, nevndur El Dorado, har so nógv ríkidømi var, at tað bar av øllum viti, men hann er ikki funnin enn. Spaniamenn bygdu m.a. lívliga havnabýin, Cartegna, í 16. øld. Haðan sigldu stóru sponsku galleónirnar til Evropa, fullfermdar av dýrgripum, sum vóru stolnir frá indiánunum. Gomlu býarmúrarnir og glæsiligu stórmanshúsini og kirkjurnar standa enn; eisini mongu hervirkini, sum spaniamenn bygdu at verja seg fyri sjórænarum og álopum úr grannalondunum. Lítla bygdin, San Augustin, tætt við fjøllini suðuri í landinum er gitin fyri sínar gomlu steinmyndir. Standmyndirnar eru minst 800 ára gamlar, men vit vita lítið um fólkið, ið høgdi tær. Summir serfrøðingar halda staðin hava verið halgimiðdepil, har bygdarfólkið jarðaði síni deyðu og setti høggmyndirnar á leiðini.
Mentan[rætta | rætta wikitekst]
Allir kolumbiar duga at dansa kumbia, enntá børnini. Dansurin hevur røtur aftur í afrikanska mentan, frá trælunum, ið vórðu førdir til Kolumbia úr Afrika í 19. øld, og í spanska og indiánska mentan. Mannfólkini eru í hvítum klæðum var trælabúnin. Konufólkaklæðini líkjast sponskum klæðum.


text:
Orð: Niclas Johannesen og Petur Háberg Jacobsen
Lag: Petur Háberg Jacobsen
Hygg sólin, hon skýnur í mai,
hon lýsir á okkara leið.
Alt tað, eg elski so høgt,
ger lívið so einfalt tó fløkt.
Eg skilji, men skilji ei hví,
alt her er avmarkað tíð.
Ein byrjan, ið endar so brátt,
tá dagur gerst náðileys nátt.
Niðurlag: Ikki veit eg, hvat tað er,
og ei heldur, hvar tað ber,
men um kanska túsund ár
Gud fær turkað míni tár.
Brátt sólin, hon søkkur í kav,
og skip tey sigla um hav,
eg ein dag skal við á ferð,
har víddin endaleys er.
Niðurlag: Ikki veit eg nær og hvar,
um vit síggjast aftur har,
men um kanska túsund ár,
Gud fær turkað míni tár


text:
Eginteldur
Eginteldur ella PC-arar (úr enskum - Personal Computer ella PC) eru allastaðni. Á skrivstovum, í skúlum og heima. Egintelda er lítil, men nú á døgum ógvuliga evnalig. Hon er býtt í fýra - knappaborð at skriva við, minni at goyma upplýsingar og forrit á, ergeril, ið arbeiðir forrtitið, og skríggi, har ið vit síggja úrslitini.
Í einari eginteldu eru mong túsund smá elektrónisk rensl, men áðrenn hon kann arbeiða, skal hon fáa at vita, hvat ið hon skal gera - hon skal forritast. Tá ið forritið arbeiðir, virkar teldan, hon viðger tær upplýsingar, sum hon fær. Til dømis kann teldan vísa støðuna í einum spæli og spyrja, um spælarin skal til vinstru ella høgru í einari villiniborg. Talvur, tekstur og myndir kunnu eisini takast fram á skríggjan. Tá ið músin verður flutt, fer ein lítil pílur á skríggjanum sama veg. Soleiðis ber til at peika í tekstinum og geva boð ella flyta á myndunum. Knappaborðið er skipað sum á einari skrivimaskinu, men teldan hevur eykaknappar til serlig boð.
Eftir 2. heimskríggið læt verjumálaráðið í USA fyrstu stóru, elektrónisku telduna byggja. Tá vóru teldurnar ovurstórar. Nú hava farkleivir og erflísar (chipar) gjørt teldurnar sterkari og minni.


text:
Eftir at eldraøkið frá 1. januar 2015 við lóg er lagt út til kommunurnar at umsita og reka, hava tær fýra samstarvandi kommunurnar – Vestmanna, Eiðis, Kvívíkar og Sunda kommunur – stovnað samstarvið VEKS, ið vegna kommunurnar nú umsitur alla eldrarøkt og heimatænastu í hesum økjum. Tænasturnar hjá VEKS fevna um
- Umlætting og bústað á røktarheimi/sambýli
- Heimahjálp
- Heimasjúkrarøkt
- Venjingar / ergo- og fysioterapi
- Matútbering
- Fyrbyrgjandi heimavitjan til 75 ár og eldri.
Arbeitt verður við framhaldandi menning av tænastum.


text:
WHO
Altjóða Heilsustovnurin (heilsustovnurin undir ST) (á enskum World Health Organization, ofta stytt WHO) er ein altjóða felagsskapur, sum hevur til endamáls, at tryggja eina altjóða heilsu. Felagskapurin varð settur á stovn tann 7. apríl 1948. Hann hevur høvuðssæti í Genève, Sveis.
Altjóða felagsskapurin roynir á mangan hátt at betra um lívskorini, serliga í teimum londum, ið eru mest tilafturskomin, t.e menningarlond. Felagskapurnin roynir og hevur til endamáls, m.a. at stríðast móti sjúkum og smittukeldum, og í samstarvi við aðrar undirstovnar, til dømis UNICEF og FAO, at skapa betri reinføri, útvega reint vatn og arbeiða fyri matvørumenning.
Í 1981 verður samkyndleiki alment strikað, sum ein sjúka í Danmark og somuleiðis í Føroyum. WHO tekur somu avgerð í 1992 [1].
Keldur[rætta | rætta wikitekst]
Dótturfelagsskapir : Altjóða verkamannafelagsskapur Sameindu Tjóða (ILO) | Undirvísingar-, Vísinda- og Mentanarstovnur Sameindu Tjóða (UNESCO)
Barnagrunnur Sameindu Tjóða (UNICEF) | Matvørufelagsskapur Sameindu Tjóða (WFP) | Heilsufelagsskapur Sameindu Tjóða (WHO)
Høvuðsstovnar: Aðalsfundurin • Trygdarráðið • Búskapar- og Almannamálaráðið • Altjóða Dómstólurin • Aðalskrivstovan • Tilsjónarráðið


text:
Árligi bókadagurin er farin aftur um bak, og tíð er at verða bakklókur. Tað er ein frægd, at bøkur og tey, ið eru um bøkurnar (hetta skal ikki skiljast sum um bøkurnar liggja fyri deyðanum) kunnu savnast í einum so stásiligum bygningi sum Norðurlandahúsið er. Tiltakið vardi ein heilan seinnapart. Tiltøkini vóru býtt sundur í ymisk bókmentasløg. Byrjað varð við kvæðamentanini. Har Henzasavn eftir Eivind Weyhe varð løgd fram og bókin Danse og sanglege på Færøerne eftir Andrea Susanne Opielka. Eisini dansaðu nólsoyingar og heimasandsmenn.
Næsti tátturin í tiltakinum var í Dansistovuni. Her vóru barnabøkurnar í hásæti, men tíanverri, so kom myndamaðurin og greinaskrivarin í eina alvorliga samrøðu við ein gest um politisku støðuna. Hetta blokkeraði og hann náddi ikki oman til barnabókatiltakið at taka myndir haðani. Har lósu Oddvør Johansen, Helle Thede Johansen, Rakel Helmsdal, og Eyð Matras las úr bók eftir Edvard Fuglø.
Síðani kom hin heldur tyngri parturin. Hann byrjaði við, at Suni Merkisstein hevði eina samrøðu við Peter Laugesen og Jóanes Nielsen. Teir hava saman skrivað yrkingasavnið Smukke fejltagelser, sum er eitt yrkingasavn, ið varð skrivað til Århus festuge 2011. Savnið er eitt vakurt mistak. Har eru nógvar góðar yrkingar, og gott var at hoyra teir báðar lesa úr tí. Tey, ið kenna skaldskapin hjá Peter Laugesen og Jóanesi Nielsen verða ikki skuffað. Teir eru góðir yrkjarar hvør sær. Teir eru eisini góði yrkjarar saman. Og so skuldi ein trú, at tá ið teir yrktu soleiðis saman, so kom okkurt triðja burturúr, men so er ikki. Ongin skaldslig hjúnabandseind við hørpusangi kemur burturúr, men nøkur felagsevni verða manað fram. Vit fingu at vita, at teir báðir hava tað til felags, at teir hava øgiliga nógvar mostrar: Jóanes 8 og Peter 6 mostrar. Hetta er eitt evni, sum gongur gjøgnum savnið. Samstundis verða ættligu mostrarnar og bókliga upphavið við sovjettisk stórskøld og beatættarliðið úr USA trýst gjøgnum skaldsligu pennarnar hjá Jóanesi Nielsen og Peter Laugesen. Hetta avgjørt ein bók, ið kann viðmælast.
Síðani var yrkingaupplestur við Katrini Reinert, Oddfríði Marna Rasmussen, Vagni Streymoy, Peter Laugesen og Carl Jóhan Jensen las yrkingar úr nýggja savninum, Bræddir Firvaldar, eftir Tórodd Poulsen.
Katrin Reinert er ein sjáldsamur upplesari, sum er ógvuliga stevføst. Mær dámar hana væl, tá ið hon lesur upp, men hon tóktist hava eitt sindur av nervum, tí at hon las eitt sindur skjótt. Hóast tað, so er hon ein upplesari, sum livir seg djúpt inn í sínar tekstir og gevur teimum persónligt lív.
Vagnur Streymoy er eins og Katrin Reinert, eitt nýtt skot á føroyksa yrkingahimlinum. Bæði hava tey fingið sínar fyrstu yrkingar prentaðar í Vencli. Vagnur las úr sínum nýggja savni: 5,8% av dupultmorali. Hann er vanur við at standa framman fyri nógvum fólkum. Hetta ger, at hann hevur eitt gott samband við áhoyraran.
Carl Jóhan Jensen las yrkingar úr nýggja savninum, Bræddir Firvaldar, eftir Tórodd Poulsen. Sum Carl Jóhan sjálvur segði, so ber ikki til hjá øðrum enn Tóroddi sjálvum at lesa yrkingarnar hjá Tóroddi. “Tað er tað saman sum at biða Dupultkvartettina í Ebenezer syngja Bob Dylan,” helt Carl jóhan fyri, áðrenn hann las.
At enda las Peter Laugesen. Hann er ein meistari at lesa upp. Hann hevur bæði beinini væl plantað í upplestrarsiðvenjuna, ið liggur eftir teir stóru beatpoetarnar. Stevfastur og rútmiskur er hann, og hann livir seg fult inn í tann leiklutin tað er at lesa upp yrkingar – at geva yrkingum eitt eina rødd á palli.
Seinasti parturin av tiltakinum var um skaldsøgur og stuttsøgur. Her lósu Jóanes Nielsen, Sólrún Michelsen, Firouz Gaini og Agnar Artúvertin. Klokkan var vorðin nógv. Høvdið fult av yrkingum og myndamáli. Eg hevði ikki nógva orku eftir til at lurta eftir teimum seinastu. Hóast vána bindindi, so fangar Jóanes Nielsen altíð ein áhoyrara. Spennandi var at hoyra hann lesa úr Brahmadellarnir.
Hvat er so at siga um bókadagin anno 2011? Hann var sum aðrir bókadagar. Langur og ikki serliga lurtaravinaligur. Ljósførið í høllini kundi verið betri. Ljóðið kundi eisini verið betri viðhvørt. Stuttligt hevði verið, um áhoyrarar kundu fingið høvið til at spurt høvundarnar við viðtaluborðið um eitthvørt. Tað tykist sum, at ein drúgv skrá skal trýstast inn í ein seinnapart sunnudag. Frægari hevði verið, um skráin fylti leygardag og sunnudag. At upplestur var allastaðni í býnum, so at hetta ikki bara var eitt tiltak í Norðurlandahúsinum seinnapartin ein sunnudag.
Eg haldi, at áhoyrararnir sótu alt ov langt burturi frá upplesarunum. Hetta gjørdi, at sambandi millum upplesara og áhoyrarar ikki gjørdist so spent ella spennandi sum tað eigur, tá ið upplestur er. Tað gjørdist kanska ov deydligt til tíðir og fólk sótu fjaroygd og stardu niður í kaffikoppar. Nærleikin hevur nógv at siga, tá ið lisið verður upp og tá ið pallborð er.
Tá ið tað er sagt, so hevði eg eina góða uppliving og fekk nógvan og fjøltáttaðan skaldskap við mær heim.
OMR


text:
7. november
7. november er dagur 311 í árinum í gregorianska kalendaranum (dagur 312 um skotár er). 54 eru dagar eftir av árinum.
Hendingar[rætta | rætta wikitekst]
- 2007 - Finskur miðnámsskúlanæmingur skjýtur og drepur 8 fólk á Jokelaskúlanum í Tuusula, 50 km norðanfyri Helsinki í Finnlandi.
- 2013 - Ódnin Haiyan rakti oynna Samar í Filipsoyggjunum og fór síðan víðari vestureftir. Ódnin var mett at vera tann harðasta yvirhøvur av uppmáldum ódnum, sum hava rakt land við eini vindmegi á 315 km/h (87,5 m/s). Ódnin rakti meinast Micronesia og Palau og Filipsoyggjar. Ódnin var eisini nevnd Supertyfon Yolanda.


text:
Langasandur
Langasandur er ein niðursetubygd í Streymoy. Fyrstu fólkini settu seg niður á Langasandi, tá bóndin Á Bø í Haldórsvík, Joen Joensen, fekk hagan býttan frá í 1839. Hagin er tríggjar merkur av landsjørð.
Bygdin ber navn eftir sandinum fram við sjóvarmálinum, og við tíðini er fitt av lendi lagt inn úr haganum, hóast fólkatalið hevur verið rættiliga avmarkað og bygdin hevur verið fyri bakkøstum. Bygdin á Langasandi veksur í dag so spakuliga, so í dag (2013) búleikast 36 fólk har. Nýggj hús eru bygd seinnu árini, og við stuttu frástøðuni til stórplássini í miðstaðarøkinum eru góðar fortreytir fyri framhaldandi vøkstri.
Hvalastøðin á Gjánoyri[rætta | rætta wikitekst]
Á Gjánoyri, sum liggur stutt sunnanfyri Langasand, bygdu norðmenn við tí navnframa Grøn á odda í 1894 eina hvalastøð. Nógv virksemi var her í eitt tíðarskeið fram til 1925, tá hon læt aftur.[2] Men í dag sæst nær um ongin farleið frá hesi áhugaverdu tíðini í føroyskari vinnulívssøgu. Tá hvalaveiðan minkaði aftaná 1. heimsbardaga, vóru bygningar og útgerð tikin niður og oyran fekk óspiltu náttúruna aftur.


text:
Vatikanið
Vatikanið (latín: Status Civitatis Vaticanae, ítalskt: Stato della Città del Vaticano), eisini nevnt Vatikanríkið, er mitt í Rom og er heimsins minsta frælsa ríki. Mong fólk koma higar at vitja, tí at hetta ríkið hevur stóran átrúnaðarligan týdning, og har eru stór mentanarsøvn. Vatikanið hevur egið flagg, egnan tjóðsang, egin frímerki og egnar myntir umframt dagblað og útvarpsstøð. Har búgva eini 1.000 fólk.
Pæturskirkjan er í Vatikanríkinum, og er ein av størstu kirkjunum í heiminum, og miðdepil hjá katólsku kirkjuni. Her hevur katólska kirkjan høvuðssæti, og her býr pávin. Fyrr ráddi pávin fyri mongum ríkjum í Italia; men nú á døgum er bara Vatikanríkið eftir. Pávin er hægsti myndugleiki fyri róma-kirkjuni. 900 milliónir eru rómversk-katólskar.
Innihaldsyvirlit
Politikkur[rætta | rætta wikitekst]
Vatikanið er eitt teokrati.
Landalæra[rætta | rætta wikitekst]
Vatikanríkið er í Róm. Tað er bara 0,44 km2 og er heimsins minsta sjálvstøðuga land.
Búskapur[rætta | rætta wikitekst]
Høvuðsvinnur í Vatikanstatinum eru[rætta | rætta wikitekst]
- Prenting
- Myntsláing
- Heiðursmerkjaframleiðsla
- Frímerkjaframleiðsla
Myndir[rætta | rætta wikitekst]
-
Útsýnið av tekjuni á Pæturskirkju. Fremst er Pæturstorgið, sum altíð er fullsett av fólki, tá ið pávin talar og lýsir signingina yvir tey.
-
-


text:
Fartelefonhaldini hjá Føroya Tele eita ver
ver
er vørumerki hjá Føroya Tele. Endamálið við ver
er at geva føroyingum møguleika fyri dygdargóðum fartelefonhaldum, sum eru trygg og laga seg til nýtsluna hjá tí einstaka.
ver
vil stutt sagt veita slóðbrótandi tænastur, sum eru smidligari, betri og einfaldari. Við tað at tú avgreiðir øll tíni viðurskifti á netinum, tí kunnu vit eisini bjóða tær eitt hald við talu, sms og data, sum er bíligari enn áður.
Fyri at hetta skal bera til, verður alt samskiftið millum kundan og ver lagt út á netið. Á heimasíðuni ver.fo skrásetir kundin seg, velur hald, skrásetir gjaldkort og fyllir á. Síðan verður ein avtalað upphædd kravd av tínum gjaldkorti frammanundan hvønn mánað.
ver
er ein tænastueind hjá Føroya Tele og brúkar netið og allar førleikar hjá Føroya Tele. Sostatt tryggjar Føroya Tele, at dygdin á netinum og tænastuni er góð.
Tørvar tær hjálp at finna rætta haldið, til júst tín tørv, kanst tú ringja til okkum á 801990 - vit vegleiða fegin.
Far til ver
- trýst her


text:
Tróndur Patursson
Tróndur Sverri Patursson (føddur 1. mars 1944 í Kirkjubø) er listamaður, myndahøggari, sjófarari og ævintýrari. Hann hevur fleiri ferðir siglt á heimsins høvum við sjófararanum Tim Severin, eitt nú í 1993, tá teir sigldu frá Kina til Amerika á einum bambusflaka. Túrurin vardi 106 dagar. Ferðin gav honum íblástur til at gera "Kosmiska rúmið". Í 2013 gjørdi Kringvarp Føroya eina sending um Trónd Patursson, har tey m.a. fylgdu við honum til Nordic Cool framsýningina í Kennedy Center í USA. Hin 15. januar 2014 varð Tróndur heiðraður við Mentanarvirðisløn Landsins, sum er á 150.000 krónur og harvið størsta føroyska mentanarheiðurslønin.[1] Handanin fór fram á hátíðarhaldi í Stóra Pakkhúsi í Vági.
Innihaldsyvirlit
Lívsleið sum listamaður[rætta | rætta wikitekst]
Tróndur er ein viðurkendur listamaður, hann er eksperimenterandi, arbeiðir nógv við glasi, jarni og kopari. Hann hevur m.a. prýtt sølumiðstøðina SMS í Havn, Gøtu kirkju, Katólsku kirkjuna í Havn og Tornbjerg kirke í Odense. Tróndur var í læru til listamálara hjá Ingálvur av Reyni, síðan fór hann til Danmarkar, har hann fekk undirvísing hjá Hans Christian Høyer á Glyptotekinum. Í 1966-67 gekk hann á Norges Kunsthåndværkerskole. Eina tíð lærdi hann hjá Ståle Kyllingstad. Hann gekk í trý ár á Statens Kunstakademi í Oslo. Í 1972 hevði hann sína fyrstu serframsýning í Listasavni Føroya.
Tróndur hevur havt fleiri framsýningar í øðrum londum. Í februar 2013 hevði hann eina framsýning á John F. Kennedy Center for the Performing Arts;[2] tað var ein installasjón, sum á enskum nevndist “Migration,” og vísti fram umleið 90 stórir havfuglar úr litaðum glasi, sum hungu uppi í tí stóra rúminum í Kennedy Sentrinum í Grand Foyer vindeygannum á einari norðurlendskari framsýning, ið nevndist Nordic Cool 2013.[3]
Heiður[rætta | rætta wikitekst]
Keldur[rætta | rætta wikitekst]
- ↑ in.fo, Tróndur fekk mentunarvirðislønina
- ↑ Kennedy-center.org
- ↑ Facebook.com The John F. Kennedy Center for the Performing Arts


text:
Framburðsflokkurin (FrP)
Framstigsflokkurin ella Framburðsflokkurin (norskt bókmál Fremskrittspartiet, nýnorskt Framstegspartiet) (stytt FrP) er ein politiskur flokkur í Norra. FrP var næststørsti flokkur á stórtingsvalinum í 2009 við 22,9 % av atkvøðunum. FrP er liberalistiskur og vil lækka skattin og at tað almenna blandar seg uppí. FrP vil eisini brúka meira av oljupengunum hjá normonnum, og eisini samstarva meira við USA. Flokkurin vil tálma innflytarastreyminum úr eysturheiminum og stuðlar einari strangari integrasjón av tilflytarum. Flokkurin gongur eisini serliga inn fyri strangari herðing av lógum landsins, eitt nú harðari fongsulsdómar, at løgreglan fær vápn, og møguleika fyri at døma lívlangt fongsul. Flokkurin er vanliga í parti við Ísrael tá talan er um ósemjur í Miðeystri. Á heysti 2005 varð Siv Jensen valdur leiðari og á landsfundi í 2006 forkvinna. Annars hevði Carl I. Hagen sitið sum formaður í 28 ár. Næstformaður eru bæði Per Sandberg og Ketil Solvik-Olsen. Ungdómsflokkurin hjá FrPs eitur Framstigsungdómur. Flokkurin varð stovnaður í 1976 [1].
18 ráðharrar manna Solberg-stjórnina í Noregi: 11 umboða Høgraflokkin og sjey Framburðsflokkin. Stjórnarumboðini hjá Framburðsflokkinum eru Siv Jensen, sum er fíggjarmálaráðharri, Solveig Horne, sum er barnamálaráðharri, Ketil Solvik-Olsen samferðsluráðharri, Robert Eriksson arbeiðsmálaráðharri, Tord Lien olju- og orkumálaráðharri, Anders Anundsen løgmálaráðharri, og Sylvi Listhaug, sum er landbúnaðarráðharri.
Innihaldsyvirlit
Floksleiðslan[rætta | rætta wikitekst]
Formenn[rætta | rætta wikitekst]
- Anders Lange (1973–1974)
- Eivind Eckbo (1974–1975)
- Arve Lønnum (1975–1978)
- Carl I. Hagen (1978–2006)
- Siv Jensen (2006–)
Leiðarar fyri stórtingsbólkin hjá Framburðsflokkinum[rætta | rætta wikitekst]
- Anders Lange (1973–1974)
- Erik Gjems-Onstad (1974–1976)
- Harald Bjarne Slettebø (1976–1977)
- Carl I. Hagen (1981–2005)
- Siv Jensen (2005–2013)
- Harald T. Nesvik (2013–)


text:
Now Playing:
In Mente, fyrsta føroyska yrkingasavnið 100 ár
Listen to In mente on your phone!
More information
Mentan hevur sítt fasta pláss í útvarpinum, og í sendingini In mente verður í einari høvuðsfrásøgn viðgjørd evni sum eitt nú arkitekturur, bókmentir, dansur, filmslist, myndlist, sjónleikur, tónleikur og føroyskt mál. Harumframt verður ein mentanarálmanakki, sum hvørja viku ger vart við tiltøk, ið fara fram á føroyska mentanarpallinum. Fram í ljósið er táttur, har fólk, ið dáma og duga at skriva, men sum frammanundan eru heldur ókend á bókmentaliga pallinum, fáa høvi at gera vart við seg, til dømis við at lesa eina yrking ella brot úr øðrum skrivaðum tilfari. Hevur tú hug at vera við, ert tú meiri enn vælkomin at senda okkum ein teldupost, har tú sigur eitt sindur um teg sjálva(n), eins og okkurt, tú hevur skrivað. Teldupostbústaðurin er inmente@kvf.fo. Vertur er Gunnar Nolsøe.


text:
The Dark Knight
The Dark Knight er ein amerikanskur Batman-filmur úr 2008. Í filmsheiminum verður tað "magiska vinningsmarkið" nevnt. Tað er, tá ein filmur selur fyri meira enn 500 milliónir dollarar í atgongumerkjum í USA. Bert tveir filmar hava megnað tað, og tað eru Titanic og "The Dark Knight". Eftir bert seks vikum hevur Batman megnað at selt fyri 502,4 milliónir dollarar, meðan hjá Titanic tók tað 12 vikur um at vinna 500 milliónir dollarar í atgongumerkjum. Høvuðsleiklutin sum Batman, hevur Christian Bale. Heath Ledger hevði leiklutin sum The Joker og fekk eftir deyða sín ein Oscar fyri avrik sítt.


text:
10. desember
10. desember er dagur 344 í árinum í gregorianska kalendaranum (dagur 345 um skotár er). 21 dagar eru eftir av árinum. Dagurin er altjóða mannarættindadagur.
Innihaldsyvirlit
Hendingar[rætta | rætta wikitekst]
- 1799 - Frakland upptekur metraskipanina.
- 1817 - Mississippi gerst tjúgundi statur USA.
- 1868 - Fyrstu ferðsluljósini verða sett upp í London.
- 1901 - Fyrsta Nobelsvirðislønin verður veitt í Svøríki.
- 1932 - Tailand gerst lýðveldi.
- 1936 - Edward VIII kongur av Bretlandi sigur frá sær trúnuna, fyri at kunna giftast Wallis Simpson.
- 1948 - Mannarættindayvirlýsingin verður samtykt í ST, og hesin dagur er tí altjóða mannarættindadagur.
- 1963 - Sansibar fær fullveldi frá Bretlandi.
- 1965 - Grateful Dead hevur sína fyrstu tónleikaframførslu.
- 1968 - Størsta rán í japanskri søgu fer fram í Tokyo. Ránið verður kallað "300 milljóna jen ránið", og er enn óuppklárað.
- 1983 - Demokrati verður endurstovnað í Argentina, tá Raúl Alfonsín gerst forseti.
- 1996 - Nýggj grunnlóg Suðurafrika verður almannakunngjørd av Nelson Mandela forseta.
- 2002 - Vágatunnilin letur upp
Mentan[rætta | rætta wikitekst]
- 1884 - Adventures of Huckleberry Finn hjá Mark Twain verður útgivin.
Føðingar[rætta | rætta wikitekst]
- 1830 - Emily Dickinson, amerikanskur yrkjari (d. 1886)
- 1955 - Helena Dam á Neystabø, føroyskur politikari
- 1960 - Kenneth Branagh, Norðírskur sjónleikari og leikstjóri
- 1985 - Raven-Symoné, amerikonsk sjónleikarinna og songkvinna.
- 1990 - Pál Joensen, føroyskur svimjari
Andlát[rætta | rætta wikitekst]
- 1896 - Alfred Nobel, svenskur alisfrøðingur og stovnari Nobelvirðislønarinnar (f. 1833)
- 1967 - Otis Redding, amerikanskur sangari (f. 1941)
- 2005 - Richard Pryor, amerikanskur sjónleikari og skemtari (f. 1940)


text:
Borðoy
Borðoy liggur mitt í Norðoyggjum. Hon er nógv innskorin og hevur tí nógvar endar, barð, og oyggin hevur fingið navn eftir hesum barðum. Nógv tað størsta plássið er býurin Klaksvík, sum við sínum 4 600 fólkum hevur 80 % av fólkatalinum í Norðuroyggjum. Hon er eisini størsta fiskivinnuhavnin í landinum.
Í 1837 bygdi Kongaliga einahandilin úthandil í Klaksvík. Tá ið einahandilin helt uppat, vórðu handilshúsini seld. Í dag eru tey karmur um fornminnissavnið í býnum. Í 1963 fekk Klaksvíkin nýggja stásiliga kirkju, sum hóskar sera væl til príðiligu fjøllini uttanum býin.
Bygdir[rætta | rætta wikitekst]
Ánirnar, Árnafjørður, Depil, Klaksvík, Múli, Norðdepil, Norðoyri, Norðtoftir, Skálatoftir, Strond


text:
Tróndur Arge 09.01.2017 (15:32)
Løgmaður lovar at hjálpa U21 landsliðnum
Løgmaður, Aksel V. Johannesen, hevði á døgurða vitjan av U21 landsliðnum í hondbólti, sum í gjár skrivaði søgu, tá teir vunnu seg til HM endaspælið í Algeria. Tað er stórur bitið fíggjarliga hjá hondbóltssambandinum, men tað er hjálp at heinta.
Hoyr samrøðuna við løgmann við at trýsta á pílin undir myndini
- Nú veit eg ikki hvat tað kemur at kosta HSF at luttaka í hesi kappingini, men um tey hava fíggjarligar avbjóðingar, so eru tey vælkomin at tosa við politiska mynduleikan. So hyggja vit eftir tí saman, sigur Aksel V. Johannesen við Rás2.
Løgmaður vísir eisini á, at játtanin til ÍSF og luttøku í altjóða kappingum er hækkað í ár.
- Tá tað kemur til tað fíggjarliga, so er tað so at løgtingið hevur hækkað játtanina til ÍSF í inniverandi fíggjarári. 500 hundrað túsund til ÍSF, og 500 túsund til altjóða kappingar undir ÍSF, sigur Aksel V. Johannesen við Rás2.
Les eisini: U21 landsliðið skrivaði søgu
Løgmaður verður í summar við, tá oyggjaleikirnir verða. Hann vónar eisini, at kunna verða til í minsta lagi onkran av dystunum, tá U21 landsliðið seint í juli skal spæla í HM endaspælinum í Algeria.
- Um til ber, so er ikki óhugsandi at eg verið til staðar. Eg má sjálvandi verða í Føroyum á ólavsøku, sigur Aksel V. Johannesen.
Føroyska U21 landsliðið í hondbólti vann allar tríggjar dystirnar í undankappingini, sum var á Hálsi um vikuskiftið.


text:
Á skránni hjá Nærvarpinum í Vestmanna hesaferð er forkunnugt prát við Wilhelm Petersen, vinnuháskúlastjóra, sum á yngri árum íðin tók lut í ríka tónleikalívinum í Vestmanna.
Harumftramt er eisini tónleikur eins og upplestur á skránni við Rakul í Gerðinum.
Rakul lesur áhugaverdar tekstir um eitt nú Astrid á Rógvi og Josefinu í Jákupsstovu og eina søgu sum Sverri Egholm skrivaði um mammu sína Gudrun.
Lurta við at trýsta á pílin undir myndini.
Um tú veitst okkurt, sum VP ikki veit - skriva so til vp@vp.fo
tann


text:
Katrin Ottarsdóttir
Katrin Ottarsdóttir (f. 22. mai 1957 í Tórshavn) er føroyskur leikstjóri, leikrithøvundur, sjónleikari og rithøvundur. Í 1976 flutti hon til Danmarkar, har hon nam útbúgving á Den Danske Filmskole. Í 1982 var hon fyrsti føroyingur, sum hevði lokið útbúgving frá Danska Filmskúlanum, hon gekk í sama flokki sum Lars von Trier.[1] Við sínum 11 filmum fyllir hon nógv í føroyskari filmssøgu. Í 1989 kom fyrsti spælifilmur hennara, sum eisini var fyrsti spælifilmur, sum var gjørdur av føroyskum leikstjóra, gjørdur í Føroyum og har tosað var føroyskt. Aðrir filmar hava verið upptiknir í Føroyum áður, men av útlendskum filmleikstjórum. Filmurin vann 1. virðisløn á týska filmfestivalinum Nordische Filmtage í Lübeck. Sama prísin vann hon eisini fyri filmin Bye Bye Blue Bird, sum var ein road-movie á 85 minuttir. Hin 11. september 2014 varð filmur hennara Ludo frumsýndur í Norðurlandahúsinum. Filmurin er upptikin heima á Sandi og snýr seg um eina 11-ára gentu, sum er fangað millum myrku, deprimeraðu sálina hjá mammuni og passivitetin hjá pápanum. Dóttir hennara, Hildigunn Eyðfinnsdóttir spælir leiktlutin sum mamman. Filmurin er sjálvbiografiskur.
Í 2011 debuteraði hon sum skald, fyrst tá hon gav út nakrar yrkingar í tíðarritinum Vencili nummar 9 í juni 2011,[2] og síðan tá hon gav út sítt fyrsta yrkingasavn á Mentunargrunni Studentafelagsins í 2012.[3] Yrkingasavnið hevur heitið Eru koparrør í himmiríki? Í 2013 fekk hon Mentanarvirðisløn M. A. Jacobsens fyri hetta yrkingasavnið.
Innihaldsyvirlit
Filmar[rætta | rætta wikitekst]
- 2014 - Ludo [4]. Spælifilmur. 71 min.[5] Frumsýndur í Norðurlandahúsinum 11. september 2014.
- 2011 - Lejlighedsminder. Filminstallatión. 5 × 6-8 min.
- 2011 - Budam: Last Song. Videolag. 5 min.
- 2009 - Sporini vaksa úr orðum. Eitt portrett av rithøvundinum Jóanesi Nielsen. 75 min.
- 2008 - Ein regla um dagin má vera nokk!. Eitt portrett av yrkjaranum, myndlistamanninum og tónleikaranum Tóroddi Poulsen. 58 min.
- 2008 - Eingin kann gera tað perfekta. Eitt portrett av myndahøggaranum Hans Paula Olsen. 85 min.
- 2003 - Regin smiður. Dansifilmur. 5 min.
- 1999 - Bye Bye Blue Bird. Spælifilmur (road-movie). 85 min.
- 1995 - Maðurin ið slapp at fara. Stuttfilmur. 58 min. Í 2011 bar eisini til at síggja filmin á internetinum við enskum undirteksti.[6]
- 1991 - Hannis (partur av Ævintýr av Norðurleiðum). Barnafilmur. 30 min.
- 1989 - Atlantic Rhapsody - 52 scener fra Tórshavn. Spælifilmur. 74 min. [7]
Bókaútgávur[rætta | rætta wikitekst]
- 2016 - Aftanáðrenn. Stuttsøgur. Sprotin.[8] 184 síður. ISBN 978-99972-1-214-6
- 2015 - Messa fyri einum filmi. Yrkingasavn. Mentunargrunnur Studentafelagsins.
- 2012 - Eru koparrør í himmiríki. Yrkingasavn, 51 síður. Mentunargrunnur Studentafelagsins.[9]
Heiður[rætta | rætta wikitekst]
- 2013 - Mentanarvirðisløn M. A. Jacobsens fyri yrkingasavnið Eru koparrør í himmiríki
- 2007 - Fekk 3 ára starvsløn frá Mentanargrunni Landsins, sum hon brúkti til at gera eina trilogi av filmsportrettum yvir tríggjar føroyskar listarmenn: Um myndahøggaran Hans Paula Olsen (2008), um skaldið og listamannin Tórodd Poulsen (2008) og um rithøvundan og skaldið Jóanes Nielsen (2009).
- 2000 - Vann Tiger Award á altjóða filmfestivalinum í Rotterdam. Dóttir Katrina, Hildigunn Eyðfinnsdóttir (fødd 1975) spælir høvuðsleiklutin í filminum.
- 2000 - Vann Áskoðaravirðislønina og Virðislønina hjá ungdómsdómsnevndini á fronsku filmsstevnuni Festival du film nordique í Rouen.
- 2000 - Fekk Heiðurliga umtalu frá Økumenisku Dómsnevndini á altjóða filmsstevnuni í Mannheim-Heidelberg í Týsklandi.
- 1999 - Vann 1. virðisløn fyri filmin Bye bye bluebird á týska filmfestivalinum Nordische Filmtage í Lübeck.
- 1989 - Vann 1. virðisløn fyri filmin Atlantic Rhapsody á týska filmfestivalinum Nordische Filmtage í Lübeck.
Keldur[rætta | rætta wikitekst]
- ↑ in.fo, Samrøða: At koma heim til sín sjálvs
- ↑ Vencil.wordpress.com Fremmandu orðini avdúka aldri alt
- ↑ Hnj.fo Eru koparrør í himmiríki
- ↑ Ludo
- ↑ Um filmin Ludo á Facebook
- ↑ Aktuelt.fo, Føroyskur filmur á netinum
- ↑ Akas.imdb.com (The Internet Movie Database) Katrin Ottarsdottir
- ↑ "Aftanáðrenn (pappírsbók) - Katrin Ottarsdóttir". Sprotin. http://sprotin.fo/?p=products&_sp=product&_ProductFilterIds=&_ProductId=743. Heintað 24. september 2016.
- ↑ Hnj.fo


text:
Fríði Weyhe: Vit fara eftir møguleikanum aftur í morgin
ítróttur07-01-2017 - 21:01 - Jóanis Nielsen
Vit hittu Fríða H. Weyhe eftir góða dystin ímóti Ísrael og settu honum nakrar spurningar.
Vit ynsktu fyrst Fríða tillukku við góða úrslitinum í kvøld. - Fríði takkaði sjálvandi fyri tað.
Teir leggja hart út í fyrra hálvleiki, men til kláraðu at fylgja við, hvat gjørdu tit?
Fríði: Ja, tað var ein heilt annaleiðis stílur enn hvat vit eru vanir við her í Føroyum, og vit eru fyrireikaðir uppá tað, men hóast tað, so fáa vit ein sjelk, tá ið vit koma í tað. Vit høvdu ringt við at fylgja við og skifta rætt, men vit fáa tamarhald á støðuni - haldi eg. Vit finna útav, hvar teir eru veikir, og lova teimum at gerða álopini har.
Hvør er munurin á fyrra og seinna hálvleiki?
Fríði: eg haldi at munurin er bara tað, at vit komu ikki orduliga í gongd í fyrra hálvleiki. Vit eru allatíðina afturút - og fáa vit eitt mál, so verða vit beinanvegin revsaðir - teir eru so ógvuliga skjótir og teirra spælistílur forvirrar okkum nógv teir fyrstu minuttirnar - vit komu ikki orduliga í gongd.
Hvussu er møguleikin í morgin?
Fríði: Jú - eg trúgvi uppá tað - Finnland vann eisini við 6 málum ímóti Ísrael, teir spældu eisini upp ímóti Sveis - finnar hava eitt gott lið - tað hava vit eisini - og vit hava gott sjálvsálit - Vit fara eftir møguleikanum í morgin, segði Fríði í stuttari samrøðu beint eftir dystin.


text:
Gera Jehova vitni trúboðaraarbeiði?
Ja. Uttan mun til hvar vit búgva, tosa vit øll regluliga við fólk um okkara trúgv eins og trúboðarar. – Matteus 28:19, 20.
Nøkur Jehova vitni fara eisini javnan út til øki í sínum egna landi fyri at hjálpa fólki, sum ikki hava hoyrt gleðiboðskapin í Bíbliuni enn, og summi velja at flyta hagar. Onnur Jehova vitni flyta til eitt annað land fyri at bera fólki tey góðu tíðindini. Tey gleðast um at vera við til at uppfylla hesa profetiina hjá Jesusi: „Tit skulu vera vitni Míni ... líka til enda jarðarinnar.“ – Ápostlasøgan 1:8.
Í 1943 stovnaðu vit ein skúla, sum hevur til endamáls at geva nøkrum av okkara trúboðarum eina serliga upplæring. Higartil hava meira enn 8.000 Jehova vitni verið á hesum skúlanum, sum verður róptur Vakttornsins bíbliuskúli Gilead.
LÆR MEIRA
Til allar endar jarðarinnar
Vaktartornsins bíbliuskúli Gilead varpar ljós á eitt sera týðandi boðanararbeiði. Hoyr, hvat trúboðarar, sum hava verið á hesum serliga skúlanum, hava upplivað.


text:
DÝRGRIPIR ÚR GUDS ORÐI | 2 KRØNIKUBÓK 33-36
Jehova gleðist, tá ið menniskju angra av hjarta
MANASSE
Jehova loyvdi, at assýringar tóku hann til fanga og førdu hann til Bábylon í leinkjum
ÁÐRENN HANN VARÐ TIKIN TIL FANGA
Bygdi altar til falskar gudar
Læt sínar egnu synir sum offur
Helti út sakleyst blóð
Framdi okkultismu í allari tjóðini
EFTIR AT HANN VARÐ LEYSLATIN
Eyðmýkti seg stórliga
Bað til Jehova; læt offur
Tók burtur altar til falskar gudar
Eggjaði tjóðini til at tæna Jehova
JOSIAS
ØLL STJÓRNARTÍÐIN
Søkti Jehova
Reinsaði Juda og Jerusalem
Umvældi hús Jehova; lógbókin varð funnin


text:
Orð: Mikkjal á Ryggi
Lag 1: Vísulag (Brúðarvísan)
Lag 2: Eg gekk mær ein dagin á bøin út
1. Vit flakkaðu víða um Ermarsund,
um Fraklandshavið hitt flógva,
har brandar sólin um háveturs stund,
men fuglur ei tørvar seg krógva,
í mildum fleyri vit flúgva um nes,
meðan sildatorvurnar smúgva um fles,
og byrsa ei at okkum gellir.
2. Ja, lættliga vinna vit føðina tá;
men hvørt sum mót vári líður,
so veksur í barmi hin bylgjandi trá.
“Mót norði! mót norði!” hon býður.
Vit leiðast við sild og við sólarbrand
og leingjast til okkara ættarland,
til Føroya skútar og røkur.
3. Við bjartastu vónum vit strúka av stað
í lofti so væl sum á bylgju,
vit stremba norður bæði nátt og dag,
so funnvís, fleiri í fylgi.
Vit róptu, tá vit fingu bergini sjá,
tey miklu, ið rísa úr havinum há:
“O, Føroyar, Føroyar, tit prúðu!”
4. Lat aðrar gíggja tey lýggju lond
og berligu bergini niðra,
várt elskaða heim, vár Føroya strond,
vit hátt yvir alt teg virða.
Her vappaðu vit tey fyrstu stig,
ehr væntaðu vit at liva í frið,
men – byrsan, byrsan hon gellir.
5. Ja, fagurt er landið við vík og vág,
við brøttum bergi og vøllum,
og reystligt er dreingjanna lið at sjá,
ið stevna frá Føroya fjøllum;
men okkum er fjøldin vorðin so gramm,
og býttlingar erpa sær av síni skamm,
tá byrsan, byrsan hon gellir.
6. Enn reiðrast vit tó á tí gomlu rók
í torvu, í urð og í eyga.
Vit kenna hvønn skort, vit finna hvønn krók
og fagna teir til vár deyða.
Her aldist upp okkara ættarlið,
vit royna at ala eitt komandi við,
men – byrsan, byrsan hon gellir.


text:
Orð: Ókendur (niðurlagið og 2. ørindi) og Kajfinn Hammer (1. ørindi)
Týtt: Kajfinn Hammer (niðurlagið og 2. ørindi)
1. Hin undurfagra Páskamorgun Jesus deyðan vann,
tá lærusveinarnir Hann sóu, á, sum hjartað brann!
Hann sendi teir í heimin út og so til Himmals fór,
teir fóru út og boðaðu tey tíðindi so stór:
Niðurlag: :,:Hann livir enn,:,: sí, grøvin hon er tóm,
lat ríkidømi Andans tær í hjarta taka búgv!
:,:Hann livir enn,:,: sí, grøvin hon er tóm,
á, kærleika Guðs tak nú við í trúgv!
2. Lat myrkrið ikki taka frá tær hjartans klára ljós,
hoyr Andans reyst, sum kallar teg, tær vísir Lívsins kós.
Við Síni hond Hann leiðir teg til ævinleikans gleim
ígjøgnum myrkur, strev og stríð til ævinleikans heim.


text:
Nýggjastu tíðindi
Stokkakvøld í Tofta skúla
Í næstum fer Tofta kvøldskúli at skipa fyri undirvísing í binding og geva hjálp til egna binding. Tað er Tinna Johansen, Toftir, sum fer at undirvísa stokkakvøldini. Skeiðið er ætlað bæði royndum o…
Úrslitið av skúlakanningini 2016
Skúlakanningin, sum varð gjørd í Tofta skúla í juni 2016, er at síggja her á heimasíðuni. Skúlakanningin, er løgd á heimasíðuna sum eitt PDF-skjal. Skjalið er tað tilfarið, sum skúlastýrið legði f…
Innskriving av næmingum í 1. flokk
Innskriving av næmingum til 1. flokk komandi skúlaár verður í skúlanum mánadagin 23. januar kl. 13.00. Havið dóps- ella navnaseðil við. Tofta skúli
Mjólkaskipanin í Tofta skúla
Nú kunnu næmingarnir bíleggja mjólk fyri seinnu hálvu av skúlaárinum 2016/2017 Hetta hálvárið kunnu næmingarnir fáa mjólk 5 dagar um vikuna, og er kostnaðurin frá mikudegnum 4. januar fram til frí…
Hvat hendir?
Innskriving av næmingum til 1. flokk komandi skúlaár verður í skúlanum mánadagin 23. januar kl. 13.00.
Bókalummin
Myndasavn


text:
Hóast vit ikki enn hava funnið kolvetni í rakstrarverdum nøgdum undir Føroyum, hava bæði oljuvinnan og frálandsvinnan havt stóra ávirkan á føroyska vinnu- og samfelagsmenning seinastu 25 árini.
Longu í kreppuárunum í 1990-unum skaptu tær ein nýggjan dynamikk, sum samfelagið hevði fyri neyðini. Tann hepna fyrireikingin undan leitingunum eftir kolvetnum var við til at professionalisera og globalisera Føroyar.
Oljuleitingarnar hava givið okkum bæði arbeiði og nógva nýggja vitan, og altjóða frálandsvinnan er í dag ein av okkara størstu vinnum. Í hesum savni ber til at leita í meira og minni almennum keldum, sum lýsa hesa samtíðarsøguna, ella sum fara longur niður í dýpið í ávisum viðkomandi evnum.


text:
7. september
7. september er dagur 252 í árinum í gregorianska kalendaranum (dagur 253 um skotár er). 113 dagar eru eftir av árinum.
Innihaldsyvirlit
Hendingar[rætta | rætta wikitekst]
- 1822 - Brasil loysir frá Portugal.
- 1920 - Fyrsta Miss America vakurleikakappingin er í Atlantic City, New Jersey, og vinnari er Margaret Gorman.
- 1966 - Ferjan Skagerakk gongur burtur í illveðri á veg úr Kristiansand í Noregi til Hirtshals, men øll 144 fólkini umborð verða bjargað.
- 1986 - Desmond Tutu biskupur verður valdur til erkibiskup í Cape Town. Hann er fyrsti svarti maður, ið verður ovasti hjá suðurafrikansku anglikansku kirkjuni.
- 1996 - 25 ára gamli amerikanski rapparin Tupac Shakur verður skotin og doyr seks dagar seinni; eingin er nakrantíð fongslaður fyri morðið, sum tykist sera gátuført.
- 2005 - Egyptaland heldur fyri fyrstu ferð, forsetaval við fleiri ein einum uppstillaðum flokki.
Ítróttur[rætta | rætta wikitekst]
Fótbóltur[rætta | rætta wikitekst]
- 2014 - Landsdystur hjá monnum, EM-kvalifikasjónsdystur: Føroyar - Finnland 1-3. Christian Holst skorar málið hjá Føroyum.
Føðingar[rætta | rætta wikitekst]
- 1936 - Buddy Holly, amerikanskur sangari og sangskrivari (d. 1959)
- 1949 - Gloria Gaynor, amerikanskur sangari
- 1954 - Kirsten Siggaard, danskur sangari
- 1967 - Erann DD, danskur sangari og sangskrivari
Andlát[rætta | rætta wikitekst]
- 1962 - Karen Blixen, danskur rithøvundur (f.1885)
- 2005 - Finnbogi Ísakson, føroyskur rithøvundur og politikari (f. 1943)
- 2005 - Maud Heinesen, føroyskur rithøvundur (f. 1936)


text:
Ítróttasamband Føroya, symptoms sum varðar av føroyskum ítrótti, shop er skipað í 16 sersambond við tilsamans 115 ítróttafeløgum. Í ítróttafeløgum eru nógvir limir. Hvussu nógvir, hvussu kynsbýtið og aldursbýtið er, og hvørt teir eru virknir ella ikki tað vita vit ikki.
Hetta eru áhugaverdir upplýsingar, ið ítrótturin ynskir at skráseta í eina felags elektróniska skrásetingarskipan.
Ein bólkur úr ítróttaumhvørvinum, umboðandi ítróttafeløg, sersambond og Ítróttasamband Føroya hevur arbeitt við at menna og testa skipanina.
Skipanin er um at vera liðug. Feløg eru nú byrjað at skráseta sínar limir og er tað okkara fatan at hon er løtt at umsita. Hetta fer at lætta um hjá øllum og gevur møguleika fyri, at limagjald og onnur viðkomandi viðurskifti fara umvegis eina og somu skipan. Eisini verður møguleiki at fáa neyðug hagtøl úr skipanini, hagtøl ið kunnu verða góð til ymiskar raðfestingar hjá ítróttinum.
ÍSF er nú farið í gongd við at kunna feløg um skipanina. Ítróttasamband Føroya vónar, at ítróttafeløgini taka væl ímóti skipanini og gera sítt besta fyri at vit røkka málinum.
Eru spurningar, ber til at seta seg í samband við skrivstovuna hjá ÍSF á tlf. 312606 ella á telduposti isf@isf.fo


text: Savnssending Rógvi og Drekin skuldu fara út at ferðast. Ferðin langa byrjaði á einum tanga, men tað gekk heilt galið... ella nokkso galið. Myndatólið tók teir inn í myndatólið og so á bláman. Og so royna teir at finna útav, hvussu teir koma upp aftur úr sjónum. Ikki tí. Hvønn dag er okkurt spildurnýtt at síggja, sum teir ongantíð hava sæð fyrr. Hvørja ferð Rógvi fer út at svimja, ja, so kemur hann aftur við onkrum djóri. Hvat man tað vera fyri eitt djór hesaferð? Og so hitta vit eisini SÓPA - epladukkuna - og abban – eplaabban!


text:
Tær sjey deyðssyndirnar
Tær sjey deyðssyndirnar (peccatum mortiferum) vóru sjey lastir, sum tey kristnu í miðøldini funnu til tess at leiðbeina menniskjunum til æviga sælu. Tær sjey deyðssyndirnar eita:
- Leti (acedia)
- Hugmóð (superbia)
- Vreiði (ira)
- Oyðslan (gula)
- Girnd (luxuria)
- Kraddan (avaritia)
- Øvund (invidia)
Fyri at slóða menniskjunum vegin til Gud varð roynt at gera tær lættar at minnast við at gera eitt akrostiskt orð úr teimum, nevniliga SALIGIA, sum er fyrsti bókstavur í teimum øllum á latínskum, tó í eini aðrari raðfylgju enn á føroyskum, týskum og hinum vanligu málunum, har tað hevði blivið ASIGLAI í staðin fyri.
Rómversk-katólska kirkjan fann sjey dygdir, sum eru mótsettar syndunum. Hesar eita:
- Ídni
- Eyðmýkt
- Blídni
- Hógv
- Frómi
- Gávumildi
- Tol
Í 1589 fann Peter Binsfield ein demon til hvørja synd:
- Belfegor
- Lucifer
- Sátan/Amon
- Belsebubb
- Asmodeus
- Mammon
- Leviatan


text:
Norðtoftir
Norðtoftir er ein bygd í Borðoynni. Felagið Eystlaks hevur bæði smoltalistøð og sjógvalistøð. Á smoltalistøðini á Norðtoftum verða 1,5 milliónir laksasmolt framleidd um árið. Sjógvalistøðin framleiðir 3000 tons av kruvdum laksi árliga. Í Hvannasunds kommunu arbeiða 25 fólk hjá Eystlaks.
Sagnir[rætta | rætta wikitekst]
Hvalvíks-Jógvan[rætta | rætta wikitekst]
Ein maður var á Norðtoftum í Borðoy, sum tey rópaðu Hvalvíks-Jógvan, av tí at hann var ættaður úr Hvalvík. Hann kom fyrst norður til Viðareiðis at vera húskallur hjá prestinum, harra Dániali, og var raskur, trúgvur og væl umtóktur maður. Tá ið hann hevði tænt presti í nøkur ár, fríggjaði hann til eina prestadóttrina - Anna Margreta æt hon - og fekk hana. Í teirri tíðini var tað siður, at prestasynir ella prestadøtur, sum giftust, skuldu fáa kongsfesti, tað fyrsta, sum lá fyri til at festa. Á Norðtoftum var beint tá eitt slíkt festi, sum ófest var enn, og tað fekk Hvalvíks-Jógvan.[2][3]
Hesin sami Jógvan doyði av illgerð, og við hesum bar so til. Tá ið hann var vorðin gamal maður, var honum ein dagin seint á kvøldi gangandi út fyri dyr. Eina løtu eftir kom hann inn aftur, men tá ið fólk fóru at tosa við hann, fekk hann ikki orðið upp - hann var vorðin dumbur. Síðan legðist hann á songina og varð liggjandi í eina viku; um hann royndi at tala, skiltist einki av tí, sum hann segði, og við tí skili doyði hann. Nú er at greiða frá, hvussu hetta illa kom á hann. Ein maður var í Hvannasundi, sum tey rópaðu Jákup í Sundi, og skuldi hann kunna gand. Einaferð tá ið sundamenn (hvannasundsmenn) vóru til handils í Havn - tá var eingin annar handil í Føroyum - hittust teir báðir, Jákup í Sundi og Sakaris í Hvalvík. Hvussu tað fórst teirra millum, veit eingin; men so mikið er sagt, at tá ið teir báðir skiltust, vóru teir sannir óvinir, og Jákup lovaði Sakarisi ilt. Nakra tíð eftir tað, at Jákup er komin heim aftur úr Havn, skal hann fara at senda Sakarisi tað illa, sum hann lovaði honum. Søgn hevur verið av gamlari tíð, at, tá ið nakar sendi slíkt, skuldi eingin vera úti áraka tað plássið, sum illgerð var væntandi frá; tí annars rakaði hon tann, ið fyri var. So bar á, at sama kvøldið og somu løtu, sum Hvalvíks-Jógvan var úti fyri durum, fór illgerðin, ið Jákup sendi Sakarisi, tvørtur um sundið og rakti Jógvan, so hann fekk deyðamein.
Keldur[rætta | rætta wikitekst]
- ↑ Hagstova.fo
- ↑ Jakob Jakobsen: ”Færøske folkesagn og æventyr”, 1898-1901
- ↑ Jakob Jakobsen: "Sagnir og ævintýr" , fororð eftir Mariu Mikkelsen, 1. útg. 1925, 2. útg. 1984-85.
Depil | Fossá | Hvannasund | Múli | Norðdepil | Norðtoftir


text:
Ert tú uttanlands í arbeiðsørindum ella undir útbúgving, kann tað vera dýrt at ringja heim við fartelefon.
Við NetTalu kanst tú ringja heim til føroyskan kostnað, um tú hevur datapakka ella atgongd til WiFi.
Hetta merkir, at tú altíð kanst ringja til føroyskan kostnað, sama hvar tú ert í heiminum, so leingi tú hevur atgongd til data ella WiFi. Tær nýtist ikki at hava eitt føroyskt fartelefonnummar fyri at kunna nýta NetTalu.
Gevið tó gætur, at tað aloftast ikki er eitt gott hugskot at nýta data uttan datapakka í øðrum londum, tí tað kann gerast dýrt.
Um familja og vinir í Føroyum hava hug til at ringja til tín, kunnu tey gera hetta fyri ein kostnað, sum vart tú í Føroyum, tá tey ringja til tína NetTalu.
Haldið kostar úr 27,50 kr um mánaðin.


text:
6. PARTUR
Hvussu gagnar tað okkum at koma saman við trúarfelagum?
Antin vit skulu stríða okkum gjøgnum tættan frumskóg ella illfýsið veður, fara vit altíð á møtini hjá okkum. Hví gera Jehova vitni so nógv burtur úr at koma saman við trúarfelagum, eisini sjálvt um tey hava trupulleikar og eru móð eftir ein langan arbeiðsdag?
Tað ger okkum gott. Paulus skrivaði til tey í kristnu samkomuni, at tey skuldu „geva gætur hvør eftir øðrum“, altso hugsa um hvør annan. (Hebrearabrævið 10:24) Á henda hátt minnir ápostulin okkum á, at vit skulu læra hvør annan at kenna og vísa umsorgan. Læra vit onnur í samkomuni at kenna, koma vit kanska eftir, at tey hava klárað avbjóðingar, sum líkjast okkara. Tey kunnu tí geva okkum góð ráð og stuðla okkum.
Vit knýta sterk vinabond. Á okkara møtum koma vit ikki bara saman við kenningum, men við góðum vinum. Vit hava eisini uppbyggjandi samveru aðrar tíðir, har vit hugna okkum. Hvussu gagnar slíkur felagsskapur okkum? Vit læra at virðismeta hvør annan meira, og tað styrkir kærleikan. Tá okkara brøður og systrar eru fyri trupulleikum, eru vit fús at hjálpa teimum, tí vit eru góðir vinir. (Orðtøkini 17:17) Koma vit saman við øllum í okkara samkomu, vísa vit, at vit hava „líka umsorgan hvør fyri øðrum“. — 1 Korintbræv 12:25, 26.
Vit mæla tær til at velja vinir, sum gera Guds vilja. Slíkar vinir finnur tú hjá Jehova vitnum. Lat einki forða tær í at koma saman við okkum.
Hví gagnar tað okkum at koma saman á møtunum?
Nær kundi tú hugsað tær at komið við á møti og lært okkum betur at kenna?
LÆR MEIRA
Hvussu ganga møtini hjá Jehova vitnum fyri seg?
Fá at vita, hvussu vit tilbiðja Gud.


text:
25. mars
25. mars er dagur 84 í árinum (85 um skotár er) í gregorianska kalendaranum. Tað eru 281 dagar eftir av árinum.
Dagurin kallast eisini mariumessa ella boðanardagur Mariu. Av tí at tað eru fleiri mariumessur, kallast hesin dagurin mariumessa um várið.
Hendingar[rætta | rætta wikitekst]
- 2010 Dagurin verður útnevndur Dagur Málsins av landsstýriskvinnuni í mentamálum, Helena Dam á Neystabø.
Føðingar[rætta | rætta wikitekst]
- 1819 - V.U. Hammershaimb er faðir at skriftmáli føroyinga. 25. mars er føðingardagur V. U. Hammershaimbs. Tá verður móðurmálsdagurin hildin.


text:
A Portuguesa
A Portuguesa er tjóðsangurin í Portugal. Tittulin merkir hin portugisiska. Henrique Lopes de Mendonça yrkti tekstin, Alfredo Keil setti lag til. Sangurin varð viðurkendur sum tjóðsangur í 1910 ella 1911.
Sangurin varð yrktur av tjóðskaparsinnaðum portugisum, ið vóru uppøstir um, at bretar settu fram krøv til portugisar viðvíkjandi Afrika, har Portugal í nógv ár hevði havt hjálond.
Sangurin hevur framvegis sama innihald, og snýr seg millum annað um fornermilsi og pínligheit, tí soleiðis uppfataðu portugisar bretsku krøvini. Seinasta reglan í niðurlagnum var upprunaliga Contra os bretões marchar, marchar, sum merkir Móti bretunum marchera vit, marchera vit. Nú er bretunum broytt til byrsunum.
Eins og føroyingar ofta gera, syngja portugisar ofta bara fyrsta ørindi umframt niðurlag, tá tjóðsangurin verður sungin. Ørindið og ein leyslig umseting eru at lesa niðanfyri.
Í 1956 vóru fleiri útgávur at hoyra av lagnum, bæði viðvíkjandi nótum og hvørji ljóðføri vóru sett til. Tí setti stjórnin eina nevnd at áseta eina almenna útgávu av A Portuguesa. Ráðharraráðið góðkendi uppskotið 16. juli 1957, og almenna útgávan er framvegis galdandi í dag.
A Portuguesa (fyrsta ørindi) Hero'is do mar, nobre povo / Naçao valente, imortal / Levantai hoje de novo / Os esplendor de Portugal / Entre as brumas da memória / Ó Pátria sente-se a voz / Dos teus egrégios avós / Que ha'-de guiar-te 'a vito'ria / Niðurlag: Às armas! Às armas! / Sobre a terra, sobre o mar! / Às armas! Às armas! / Pela Pátria lutar! / Contra os canhões marchar, marchar!
Leysliga umsett til føroyskt (fyrsta ørindi) Hetjur á sjónum, heiðurliga fólk / (valente) og ódeyðiliga tjóð / Nú er tíðin komin at rísa aftur / (Os esplendor) hjá Portugal / Úr tokutu minnunum / Áh faðirland, vit hoyra røddirnar / Hjá tínum stóru forfedrum / Sum skulu føra teg til sigurin / Niðurlag: Til vápnini! Til vápnini! / Á landi og á sjónum! / Til vápnini! Til vápnini! / At berjast fyri okkara faðirland! / At marchera móti byrsunum!


text:
Hikari Hino
Hikari Hino Secretary
Japanese AV Actress Pornstar
Luscious Japanese teacher Hikari Hino pleases two guys
Hikari Hino
hikari hino hikari hino hikari hino hikari hino hikari hino
Hikari Hino
yui tatsumi av, asuka hoshino av, rina nakanishi av, honoka av, hikari hot, hikari hino hot, hikari azuma l.i.p.s, kokoro amano, hikari hino yin yang yo, hikari ishida, hikari azuma, hikari hino cosplay, katsuni, anri sugihara av, asialicious hikari azuma, mihiro av, nana ogura av, hikari hikaru, suzuka ishikawa av, reina matsushima av, hikari mitsushima, hino girls, hikari hin, a.v. club, mayumi suzuki av,


text:
Nýggjasta
Les eisini
Væl umtókt
Les eisini
Les eisini
Bolero er ein sending við klassiskum tónleiki. Innihaldsliga fevnir sendingin vítt - frá renessansu og barokk fram at okkara døgum. Tónleikurin í teimum einstøku sendingunum hevur ofta ein felagsnevnara. Hesin kann til dømis vera tónleikur úr einum ávísum landi, úr einum tónlistarsøguligum tíðarskeiði ella tónleikur eftir okkurt ávíst tónaskald.
Nógvur klassiskur tónleikur hevur íblástur úr fólkatónleiki. Heitið á sendingini stavar haðani. Bolero er ein spanskur dansur, sum kom fram um ár 1780. Ludwig van Beethoven (1770-1827) var ein tann fyrsti, ið nýtti Bolero í listtónleiki.
Eyðkennislagið til sendingina er Bolero satsurin úr Carmen svituni eftir russiska tónaskaldið Rodion Shedrin (f. 1932).
Skiftandi vertir leggja sendingina til rættis.


text:
Áki Bertholdsen 09.01.2017 (14:43)
Alingin á Sandsvág toldi ikki ódnarveðrið
Alingin á Sandsvág toldi ikki ódnarveðrið á jólum.
Tað mugu tey á Marine Harvest, sum eiga aliringarnar á Sandsvág, ásanna.
Hans Jákup Mikkelsen, stjóri á Marine Harvest í Føroyum, sigur, at tá ið teir kannaðu málið eftir ódnirnar, sum herjaðu á jólum og ímillum jóla og nýggjár, komu teir eftir at ein partur av laksunum í teimum báðum ringunum, er deyður.
Hann vil ikki siga, hvussu stórur partur er deyður, men hann sigur, at tað var ein góður partur, sum doyði.
Tann deyði laksurin er tikin og malin, og restin er tikin og slaktað. Annars skuldi laksurin takast í apríl ella í mai.
Marine Harvest hevði tveir ringar á Sandsvág við 50.000 laksum í hvørjum ringi.
Hans Jákup Mikkelsen sigur, at tað var ein øgilig alda og ógvuliga harður streymur, tá ið ódnirnar leikaðu, og teirra niðurstøða er, at tað hevur laksurin ikki tolt.
Mátingar eru gjørdar á Sandsvág í langa tíð, men hetta er fyrsti veturin, tey hava roynt at havt laks í ringunum.
Og Hans Jákup Mikkelsen sigur, at tað gleðiliga er, at útgerðin helt hóast tað var av ringasta veðri, bæði ringar, fortoyningar og nótir, og tað merkir, at handverkið var gjørt til lítar, leggur hann afturat.
Og hann vil ikki siga, at hetta merkir endin av aling á Sandsvág, tí tað ber als ikki til at siga nakað um tað, staðfestir hann.
Hann sigur, at tey hava mátitól av øllum handa slagi á Sandsvág, bæði at máta aldu, streym, hvussu nótin ber seg at og annað mangt og allir upplýsingarnir skulu nú metast og nágreinast.
Samstundis halda mátingarnar á Sandsvág fram. Hann væntar, at tað arbeiðið fer at taka einar tveir mánaðir og tá verður endaliga støða tikin til framtíðaraling á Sandsvág. Og fyrrenn tá vil hann púra einki siga um alingina
– Loysnin kann vera at flyta ringarnar longur inn, ein onnur loysn kann vera at seta fiskarnar í ringarnar eina aðra árstíð, ein triðja loysn kann vera at lata fiskin veksa meir, áðrenn hann verður settur í ringarnar.
Og tann mest víðgongda loysnin kann so eisini verða, at steðga við aling á Sandsvág, tí tað er ov harðbalið.
Hans Jákup Mikkelsen ásannar, at talan er um eitt fíggjarligt bakkast. Men hetta er ikki verri enn so, enn at hetta klára teir at bera bæði væl og virðiliga.
– Alingin á Sandsvág var ein roynd, og har vit hava tikið ymsar vandar við, og eitt felli sum hetta, er eisini ein vági, vit hava tikið við í verkætlanina, sigur hann.


text:
Orðtøk Sálomons
Orðtøkini eru uppbygd av fleiri smáum orðtøksøvnum. Nær, tey eru sett saman, veit eingin við vissu. Nógvir halda á døgum Ezekia (7. øld f.Kr.), tá ið talað verður um menn Ezekia í 25. og 29. kap. Aðrir halda, at Orðtøkini eru vorðin sett saman eftir útlegdina. Bókin eitur á hebraiskum Misle, ið er Misle Salomo, stytt "Orðtøk Sálomons". Í Septuaginta verður hon stutt og greitt nevnd Paroimiai, ið merkir "Orðtøkini". Bókin er skrivað av Sálomon.
Orðtøkini eru meginpartin um lívsvísdóm, vunnin úr lívsroyndum. Vanligt var í Eysturlondum, og annars í nógvum øðrum mentanum, at mynda ein tílíkan lívsvísdóm við fáum, fyndigum orðum, sum seinni vórðu savnað og fingu heitið vísdómsbókmentir. Á mangan hátt eru tey ógvuliga allmennilig. Tey royna ikki at loysa tilverunnar gátur, men veita ráð, lívsreglur og áminningar til dagliga lívið.


text:
Meginlandarák
Ómetaligir máttir inni í jørðini gera, at meginparturin av jarðarskorpuni aldri er í frið. Meginlondini flyta seg á ovurstórum plátum. Hetta verður nevnt meginlandarák. Atvoldin til rørsluna ella rákið er, at tilfarið inni í jørðini er ógvuliga heitt og partvíst flótandi. Heita tilfarið trýstir upp undir køldu, hørðu jarðarskorpuna og trýstir á pláturnar, so at tær flyta seg. Meginlondini førka seg um ein sentimetur um árið, tað dragnar ímillum summi lond, dregur saman ímillum onnur, og summi aka fram við hvør øðrum. Har tað hendir, verður landslagið broytt, til dømis verða nýggj fjøll til.
Jarðarskorpan er sett saman av ógvuliga stórum plátum, sum fella saman sum putlispæl. Pláturnar hava í milliónir ár flutt seg og gera tað enn við øgiligari ávirkan á jarðarflatan. Pláturnar reka í ávísar ættir. Meðan tær flyta seg, broyta tær skap og stødd - Hetta varir milliónir ár. Markið, har plátur koma saman, verður nevnt umskaring. Jarðskjálvtar og eldgos eru av og á, og fjøll rísa, tá ið plátur reka hvør móti aðrari.
Klettafjøll í Norðuramerika vórðu til, tá ið tvær plátur stoyttu saman, og stóri Rivudalur í Afrika er vorðin til við tað, at Afrikaplátan er um at skrædna í tvíningar. Eldgos og jarðskjálvtar minna okkum á, at pláturnar alsamt reka. Rivur verða í jørðini, tá ið tvær plátur fara hvør frá aðrari, og grótbræðing spríkir upp úr kápuni og fyllir rivuna. Á Tingvøllum í Íslandi er long riva í jørðini, tí at Norðuramerikapláta og Evrásiapláta reka hvør frá aðrari. Er hetta á havbotninum, verður ein fjallaryggur á botni, við djúpum dali eftir miðjuni, soleiðis var Atlantsryggur til. Tað hægsta á hesum ryggjum kemur stundum upp úr sjónim. Ísland er soleiðis vorðið til. Ganga plátur sundur uppi á landi, verður djúpur klyvdalur, við brøttum líðum.